
Homber sin rijbewijs deteni altura di Aeropuerto 


DIAMARS merdia den careda di 
1:30 Polisnan a sali bay tras di Toyota 
Mark II, segun nos a compronde e 
chauffeur a nenga stopteken di au- 
toridad. 

Durante mainta pa oranan di mer- 
dia Polis a tene un Control di Trafi- 
co na altura di Camacuri. 


Durante oranan di merdia parce 
cu Polis a duna e auto aki ordo pa 
para, y asina nan haci nan control- 
nan necesario. 

Lamentablemente e chauffeur ta- 
batin otro plan, y probablemente lo 
medio slowdown y despues a move 
bay. 

Esaki a causa cu e Polisnan mesora 
a bay su tras, mucho leu e no a yega. 
Poco pabou di e Spiraal Rotonde na 
Aeropuerto, el a wordo deteni y poni 
na vloer. A pidi pa Takelwagen y 
tambe Transportwagen. Motibo cu 
el a core pa Polis tabata pasobra e 
no tin rijbewijs. Manera nos a bin ta 
bisa, Polis no ta tolera mas chauf- 
feurnan sin rijbewijs riba caminda. 

Everyone deserves a safe place to work, 

Tin tur indicacion cu 

lcho Matos ta victima di un set-up, pa bula su cabez 



SIMAN PASA tabatin un fiesta cu striptease na oficina 
di Imigracion, unda Minister di Husticia, Andin Bikker 
a dicidi di suspende e Hefe, Icho Matos. Un dia per- 
sona di confianza di e mandatario, siendo el a forma 
parti di e Management Team di Imigracion y Guarda 
nos Costa, hunto cu Trudy Hassel. Analisando con e 
suspension aki a bay, tin hopi punto pa ser cuestiona y 
no por kita e impresion cu tras di tur esaki, ta mesun 
Trudy Hassel. 

Minister di Husticia, Andin Bikker no a cana e proceso 
di herarquia, unda e mester a yama su Hefe di Polis, 
esta Alto Comisario,y pidi’e pa haci un investigacion. A 
base di e investigacion aki, lo tuma un decision. No ta 
schors prome pa despues bay investiga. 

Andin Bikker a dicidi pone su opinion riba su FaceBook, 
sin tende e otro banda pa sa kico a pasa exactamente. 



Ta un hecho cu Trudy Hassel no por cu competencia, 
unda Icho Matos a demostra di por maneha su depar- 
tamento, sin inversion cuantioso. Y esaki Trudy Has- 
sel a ripara cu Matos si ta progresando poco poco sin 
gasta,placa manera Trudy Hasse ta haci y unda envid- 
ia ta,mat’e. 

Ta bon pa puntra Minister di Husticia, Andin Bikker 
cuanto placa el a gasta caba. Ta di spera cu Icho Matos 
bringa su suspension den Corte y laga un Huez huzga 
esaki, unda tur berdad lo mira claridad di dia. 

E forma di trata aki, ningun empleado publico no kier 
asumi funcion di responsabilidad, mirando con facil por 
elimina un persona califica pa haci e trabao. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.com www.facebook.com/awemajnta 583-1400 á 583-1444 

Caft ta bisa cu: 

Te crinda Aruba no a 
cumpli cu sugerencia pa 
cu gasto di personal 

AZV ta un peso riba presupuesto 



DEN un carta cu College Financieel 
Toezicht a manda pa Minister di Fi- 
nanza Xiomara Ruiz Maduro, ta pa- 
pia cu “Uitvoeringsrapportage” di e 
di dos kwartaal a drenta na ora. 

E palabracionnan di e Protocol ta 
cu e “financieringssaldo”di sector 
colectivo pa 2019 mester ta maxi- 
malmente -0,5% di e Producto Bru- 
to Nacional; e gastonan di personal 
no por ta mas cu 479 miyon florin 
y cu mester traha pa tin reduccion 
nominal di e gastonan di personal 
den e periodo di 2019 — 2021. 

Si tin entradanan cu no tabata pre- 
supuesta, den e temporada cu tin 
un deficit presupuestario, esaki ta 
bay pa baha e deficit. Den caso con- 
trario, cu tin gasto cu no a conta 
riba nan, mester cumpli cu esaki for 
di e post di gastonan. Aruba mester 
traha pa haya un aprobacion di con- 
tabilidad pa 2020. 

Te ainda, segun CAft, tin un discu- 
cion andando entre Aruba y Secre- 
tario di Estado di Asunto Interno 
y Relacion di Reino, drs. Raymond 
Knops riba interpretacion di e nor- 
ma pa gastonan di personal di 479 
miyon florin. 


Segun e cifranan ta mustra, e deficit 
di henter 2019 ta bayendo direccion 
di 19.5 miyon florin, cual ta 0,4% di 
e Producto Bruto Nacional. A base 
di esaki ta speransa cu lo cumpli cu 
e norma di 0.5% di deficit. 

Pero CAft ta señala cu mester 
maneha e riesgo den entradanan di 
dividendo y belastingnan, cu mester 
wordo maneha di un forma activo. 

E deficit a mehora compara cu e 
prome kwartaal dor di un mihor 
pronostico di e AZV. E cambio di e 
deficit cu tabata spera di AZV di 24.9 
miyon florin, den e prome kwartaal, 
a bira 7.6 miyon florin. 

E adaptacion di esaki tabata debi 
na un mihor forma di pronostico di 
AZV, den cooperacion cu Belasting- 
dienst (DIMP). Pero si CAft ta pidi 
Gobierno pa sigui pone atencion 
riba desaroyo di resultado financie- 
ro di AZV. 

Den e di dos raportahe di aña di pre- 
supuesto 2019, a constata cu e de- 
benan di corto duracion a subi debi 
na AZV a meld un deficit di 12.4 
miyon florin den 2018. P’esey Gobi- 
erno mester pone atencion n’esaki. 
Den e raportahe anterior a pidi Go- 
bierno pone atencion n’e gastonan 
di AZV a bin ta subiendo ultimo 
añanan y con tin pensa pa anda cu 
e gastonan aki den bista di e meta 
pa yega na finanza sostenibel. 


A papia di un “doorlichting” den 
AZV, p’e di tres raportahe CAft kier 
haya informacion di resultadonan 
di e investigacion aki. 

Di e evaluacion cu CAft a haci, a 
constata cu e gastonan di personal, 
sin conta esnan di e Plan Crisis So- 
cial, ta yega na 478.5 miyon florin. 
Di e fondo di crisis plan social, a uza 
un suma di 1.2 miyon florin den e 
prome mitar di 2019. 

E presupuesto di e fondo aki ta duna 
espacio pa 3.4 miyon florin na gasto 
di personal, den 2019. Den e presu- 
puesto di 2019 no a tene cuenta cu 
e extra suma di 18.5 miyon cu mes- 
ter bin di presupuesto di pais Aru- 
ba. Cu esaki por tin mas espacio pa 
gasto di personal den e Fondo Crisis 
Plan Social. 

CAft ta bisa cu nan ta considera e 
gastonan di personal financia via di 
e Fondo di Crisis Plan Social, como 
gastonan di pais Aruba. Esaki ta ni- 
fica cu e presupuesto di Aruba den 
2019 no ta cumpli cu e norma di 
gastonan di personal manera cu ta 
poni den e Protocol. 

Pa loke t’e consehonan di CAft riba 
e punto aki, Aruba te cu awor no a 
haci caso di e consehonan duna. 

LOKE tabata di spera cu Koningkrijk Ministerraad, no tin 
confiansa den Gabinete Wever-Croes. Esey t’e conclusion 
cu Chicote a saca for di posicion tuma pa Gobiemo di 
Reino diabieme ultimo y a duna Gobierno di Amba te dia 
20 awor, pa bin cu su plan di drecha e situacion. Pero ya 
por a tende cu ta mucho poco tempo. 
++++++++++++++++++++++ 

Pregunta cu ta ser haci, kico t’e motibo cu MEP a bin ta 
ataka Richard Arends. E ta un smoke screen unveiled. 
Tempo lo bisa, pasobra si tin algo cu Richard a haci robez, 
e lo no a wordo recibi pa Gobemador ni pa VNO. Cual 
dos institutonan aki tin masha aprecio y reconocimento 
pa Richard Arends. Tin algo mas tras di tur esaki, unda e 
demanda cu un miembro di famia Croes tin contra di RdA. 
+++++++++++++++++++++ 

Huez a ordena Di Stefano Wemet, p’e re-anuda su trabao 
bek como Director di Fundacion Lotto pa Deporte. Unda 
miembronan di Hunta di Supervision a bin cu un cantidad 
di insinuacion contra di su persona. Tumando na cuenta cu 
Hunta di Supervision a perde e caso, a bira tempo pa nan 
tuma honor na nan mes, y retira, prome cu nan wordo retira. 
+++++++++++++++++++++++ 

Segun informacionnan confiabel ricibi for di hendenan 
hopi serca di e desaroyo, e ultimo invento y siguiente paso 
den su racha di destmccion, ta cu Armando Rudy Lampe 
tin plannan serio pa ELIMINA e Ortografia di Papiamento 
Ambiano y introduci Papiamento di Corsou na Amba. 
Emotibo cuRudy Lampe adunapahaci esaki, tapasobraetin 
den su mente destmctivo cu e y su entorno so ta compronde, 
kier un solo forma di papia y scirbi Papiamento, y ta scoge 
pa introduci e Papiamento di Corsou. Kizas Rudy su mente 
fofo ta pensa cu e lo por spar placa dor di usa material di 
Corsou. Ta ken por sa ta kico ta pasa den e cabes ey! 
++++++++++++++++++++++++ 

Sin cu pueblo a wordo poni na altura, ya caba Rudy Lampe 
a forma un comision di mentenan briyante mescos cune, pa 
cuminsa cu e proceso pa ELIMINA e Ortografia di Amba y 
introduci esun di Corsou. 

Aparentemente docentenan Papiamento no ta di acuerdo cu 
esaki, pero a opta pa no protesta mirando cu Rudy Lampe 


ta un persona hopi rencoroso y cu un actitud sumamente 
dictatorial. 

Aparentemente Rudy Lampe no tin nada drechi pa contribui 
na enseñansa y aparentemente e no tin nada di haci y ta 
sinta inventa cosnan cu ta trece disgusto so den pueblo. 
+++++++++++++++++++++++++ 

Cu e cambio aki, sr. Rudy Lampe no ta elimina solamente 
nos ortografia, pero lo mishi di forma flagrante cu nos propio 
identidad Arubiano cu tanto nos a lucha pe. Nos Papiamento 
ta parti di nos cultura, nos libertad y nos identidad. 

E plan y reunnionnan ya caba ta den un stadium basta avansa 
y Rudy Lampe manera ladron den anochi ta pushando su 
kier hunto cu su experto, Nora Eleonora, y lo kier warda te 
ora NADA MAS por wordo cambia, pa informa e pueblo 
di e cambio aki. 

++++++++++++++++++++++ 

Ta urgi Gobierno pa atende cu e asunto aki y sali na defensa 
di Amba su dushi Papiamento. 
+++++++++++++++++++++++++ 

Fiesta cu striptease na oficina a caba cu suspension! No ta 
un set-up esaki tabata pa haya motibo pa core cu e Hefe di 
Imigracion, Icho Matos? 

+++++++++++++++++++++ 

Ironiadibida, eliquidacion, asesinatocuatumalugardialuna 
ultimo na Corsou, a sosode unda tin e tienda, Op=Op. Aki 
un persona meti den baho mundo a ser liquida, despues cu 
na Hulanda ya caba a scapa di un atentado contra su bida. 
Nan a basha bala rechts di e auto, loke nifica por ta cu 
e victima tabata arma, pero a dicidi cu e biaha aki si ta 
Op=Op. 

++++++++++++++++++++++ 

Tempo cu e actual partidonan tabata den oposicion, a boga 
masha hopi mes pa bin cu Ombusman. Awor tin hasta 
biahamento, unda e.o. ta bishita oficinanan di Ombusman 
na Corsou y Hulanda. Pero na Amba, te ainda net nada. 
Gobiemo actual no kier bin cu un Defensor di Pueblo, t’e 
conclusion pa saca for di e forma di goberna no pais. 
+++++++++++++++++++++ 

Si cada bes tende cu Gobiemo actual a hereda masha cos di 
Gobiemo anterior, ta duna e impresion cu lo tin suficiente 
placa hereda, pero cu Gobiemo actual no por atende cu tur 
e herencia recibi. 

+++++++++++++++++++++++++ 

Den un di e ultimo razzianan teni na KIA, ora cu a listra e 
ala femenino, autoridad a bin haya un cantidad di vibritor, 
pa uso personal aparentemente. Ken of kendenan a hinca 
esakinan den e ala femenino? 

++++++++++++++++++++ 

Minister Bikker a reuni cu trahadornan di Guarda nos Costa 




Minister di Husticia mr. Andin Bikker hun- 
to cu representantenan di DRH a reuni cu 
trahadornan di Guarda nos Costa dialuna 
atardi. 

Un reunion cu a bay den bon ambiente, 
unda cu Minister a duna un splicacion am- 
plio riba varios tema cu ta pendiente. 

E temanan ta e.o. Formatieplan cu DRH ta 
trahando riba dje, pasobra GNC kier ta un 
dienst riba su mes, cierto material di trabou 
cu ta pendiente y tambe renobacion di edifi- 
cio di GNC banda di Aeropuerto y Huis van 
Bewaring. 

Minister Bikker a bisa di ta pendiente riba 
e.o. un ‘hulp vraag’ haci na Hulanda pa 
renobacion di e edificionan of e lo bira un 
propio iniciativa di pais Aruba por resolve 
e tema di infrastructura. A pidi poco pasen- 
shi mirando e reto financiero hereda. 

Prome Minister Evelyn Wever-Croes, 
satisfecho cu relato di CAFT 

Segun CAfttambe, nos ta riba e bon caminda pa loke ta gasto y entradanan pa Gobierno 



“CAFT ta bisa cu nos entrada y gas- 
tonan ta den linea cu e presupuesto di 
2019, y cu ta premira cu nos lo logra 
cumpli cu e presupuesto. 

CAFT a duna algun punto di atencion 
cu lo mester wordo atende den e tempo 


nos dilanti, y nos ta sigui den delibera- 
cion cu Hulanda riba esaki. 

Entre nan t’e pensamento di CAFT 
cu e Sociaal Crisis Plan no por ta den 
un presupuesto separa, sinembargo 
nos Gobierno a yega na otro palabra- 
cionnan cu Hulanda, y esaki ta pa reg- 
istra henter e plan separa di e presu- 
puesto di Gobierno, pasobra ta trata di 
un crisis plan pa un periodo defini. 
P’esey e ta separa, pasobra e ta tem- 
poral”, segun Prome Minister Wever- 
Croes. 

“Mi ta satisfecho cu e relato aki, y 
cu CAFT ta realisa cu tin trabounan 
grandi cu a wordo haci caba te cu awor. 


Ta trabounan hopi grandi di Go- 
bierno, combina cu sacrificionan 
aun mas grandi di pueblo di Aruba. 
E relato aki ta confirma cu, apesar cu 
nos no a yega ainda, nos ta riba e bon 
caminda. 

Ya caba IMF y Standard & Poors a 
indica cu Aruba ta financieramente 
riba bon caminda, e relato di e prome 
6 lunanan di aña 2019 cu a wordo pre- 
senta na Parlamento, tambe ta indica 
esey y awor CAFT ta confirma esey. 
motibo pa ta satisfecho. 

Cu determinacion nos ta sigui traha 
pa crea e bienestar y progreso pa tur 
ciudadano”, Prome Minister Evelyn 
Wever-Croes a expresa. 


Minister Plenipotenciario na Washington mr. Joselin Croes a reuni cu Futura 




BO MESTER D/ WASTE BUCKET RESIDENCIAL 
OF COMERCIAL? 


15 yrd 

Junior Buckot 


Smotl 


Minister Plenipotenclario pa Aruba na Washington DC, Joselin Croes, 
durante e bishita cortico di trabou, a reuni cu diferente instancia, funda- 
cion y departamentonan. Dor di su interés den inovación y proyectonan 
cu ta andando, Minister Plenipotencario Croes a inclui FUTURA den su 
lista di reunionnan. 

FUTURA ta un ekipo hoben y energético. Esaki tambe Minister Plenipo- 
tencario Croes a considera un reunion ameno, na unda Minister Pleni- 
potencario Croes a haya un presentacion di e proyectonan pa aña 2019- 
2020 . 

A keda palabra cu nan lo manda Minister Plenipotencario Croes un lis- 
ta di tur nan proyecto p’asina e Minister por purba haña colaboracion, 
fondo y ayudo cu expertisio pa nan varios proyecto. 

Minister Plenipotencario Croes a splica nan cu Merca ta habri pa co- 
laboracion den ramo di Blue Economy, Inovation y Sustainable Energy, 
pero e ta keda na Aruba pa presenta un bon plan y pitch nan idea na e 
varios NGO’snan. 

Minister Plenipotencario Joselin Croes a felicita e ekipo di FUTURA cu 
nan logronan den asina corto tempo. 

Alcm Howell cu yamada na oposicion pa 
presenta na trabou y yuda hiba Aruba dilanti 


Parlamentario Alan 
Howell (POR) a re- 
acciona riba de- 
claracionnan den 
prensa di su colega 
Parlamentario Mi- 
chael Lampe (AVP). 
E1 a pone enfasis 
riba e parti di de- 
claracionnan den 
prensa mirando cu 
e fraccion di AVP 
tin basta dia cu no 
a participa den re- 
unionnan publico, 
siendo cu nan trabou 
ta pa para pa pueblo 
den Parlamento y no 
pa papia dilanti ca- 
mara di prensa. 

Howell ta bisa cu 
Lampe a papia dife- 
rente cos bruha cu 
prensa y un di e poco 
temanan cu e Par- 
lamentario di POR 
por a saca afo ta cu 
e medidanan di Go- 
bierno actual ta azo- 
tando pueblo. Pero 
cu e tipo di declara- 
cionnan aki por saca 
afo cu e ta leu di cas, 
pasobra tur ahusta- 
cion cu mester a bin, 
tur e crisisheffing cu 
mester a bin den e 
gobernacion aki ta 
hustamente, paso- 
bra e debe nacional 
ta hopi halto y mes- 
ter busca un manera 


pa cuminsa atende 
cune y bahe practican- 
do good governance. 

Alan Howell a haci un 
yamado na tur Parla- 
mentario di oposicion 
pa nan kita e mal cus- 


tumber di no bay tra- 
bou y grita den pren- 
sa. E1 a pidi nan pa 
acudi na nan trabou 
como representante di 
pueblo, aporta y deba- 
ti pa tur por yuda hiba 
Aruba dilanti. 



Á \ eropuerto Internacional 

Reina Beatrix 

AHUB* ARf'uH-T AU 1 HpjRi t V N 1/ 

REQUEST FOR PROPOSALS no: CAPEX 19-025-02 

PROJ ECT: AEROPUERTO INTERNATIONAL REINA BEATRIX 

SecurityAccessControl System 

By means of this publication the Aruba Airport Authority N.V. (AAA), manager and operator of Aeropuerto Internacional Reina Beatrix, would like 
to invite all contractors who are interested in and/or who have formally and/or informally shown interest in the past to AAA to submit to AAA an 
offer as further described in our Tender Documents (TD). 

Interested parties must ofñcially represent or have a partnership representing one of the following brands mentioned below: 

G4S Technologies(AMAG Symmetry) 

BrivoOnsite 

Gallagher Security Solutions 
Genetec 

H irsch-l dentiv Velocity 
Honeywell Pro-Watch 
Monitor DynamicsSAFEnet 
Q uintron AccessN site 
Open OptionsAccessTechnology 
RS2 Technologies Access It! 

G alaxy C ontrol Systems 
J ohnson Controls 
Tyco I ntegrated Solutions 
LenelOnGuard 

Due to security requirements only parties that comply with the above mentioned requirement will qualify to receive the TD from AAA NV by 
sending a request via email for ultimately by September 9, 2019, to e.vrolijk@airportaruba.com. The verification for the receipt of the request for the 
TD remains the responsibility of the requesting party. Once the TD document is delivered starting September 2, 2019 an acknowledgement for receipt 
is required to validate the receipt of the TD. The mandatory site visit is September 19, 2019 at 08.30 am lt. meeting place is at the Information Office 
in the Meeters & Greeters area in the All Arrival Building. Questions on the TD will be accepted till October 1, 2019 at 4:30 pm. A copy of the 
answers to the questions from all parties will be emailed ultimately October 15, 2019 to each party that has received our TD. 

Interested parties should submit in total 1 proposal, namely: 

1. Proposal for the project: 

AEROPUERTO INTERNATIONAL REINA BEATRIX SECURITY ACCESS C0NTR0L SYSTEM 

The final date for submission of a proposal to provide the above described is October 29, 2019, 10:00 am, Aruba local time at the Reception of the 
Aruba Airport Authority N.V., on the first floor of the Airport Tower Building. 

All proposals should be submitted in a closed envelop either in person, via a courier service or drop box prior to the deadline indicated above at the 
following direction: 

Attn: Tender Committee 
Aruba Airport Authority N.V. 

Aeropuerto Internacional Reina Beatrix 
Sabana Berde 75, Aruba 

Public opening of the proposals will take place on October 29, 2019 at 10:15 am lt. at the AAA Management Offices. The opening of the proposal 
will only verify if the completeness of the bids, prices will not be mentioned. 

AAA reserves the right to contact all entities on its own initiative who have expressed their interest in the past to AAA N.V. 

Aruba Airport Authority N.V. 

August 2019 

/freropuerto Internacional . t 

Reina Beatrix inco-operailonwtthSchiphollntemationalB.V. SCnlphol ' Gateway 2030 

ARUBA AIBPORT AUTHOR-tTV N.V GfOUp , r! , ut 

Parlamentario Richard Arends 

Mi a scoge pa keda hiba un politica limpi y di nivel" 



DURANTE di e encuentro exitoso di 
partido AVP diadomingo merdia, esta ‘En- 
cuentro Voluntarionan 2019 - Un Causa 
Comun,’ miembro di partido AVP y di frac- 
cion di Parlamento, sr. Richard Arends, a 
referi n’e atakenan personal riba dje bus- 
cando un forma pa sconde e realidad duro 
di e situacion financiero di e pais y e im- 
pase cu Hulanda pa pueblo di Aruba. 


ARUBA 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


“Hopi biaha hoben y profesional- 
nan cu ta asercami pa afilia nan 
mes na nos partido AVP, pa yuda 
den e diferente organisacionnan 
di nos partido, kendenan tin soño, 
meta y ambicionnan grandi pa nos 
pais, mescos cu’mi persona mas cu 
12 aña pasa. 

Mi ta bisa nan cu politica ta un 
instrumento pa logra metanan 
sumamente bunita si e wordo usa 
corectamente y a base di nos prin- 
cipionan, nos a logra hopi durante 
nos ultimo gobernacion. Awe tam- 
be den Parlamento nos ta hiba e 
mesun liña consistente aki. 

E ultimo simanan aki mi tabata 
blanco di un politica baho basa 
riba mentira, pero mi a scoge pa 
keda na nivel. 

Manera mi colega Robert Cande- 
laria semper ta bisa: ‘Mi ta invita 
mi oponentenan join mi n’e nivel 
halto cual politica cu ta na bien- 
estar di nos pais mester ta. 

E metanan pa cual nos ta drenta 
pa sirbi e causa comun sea ta hopi 
ambisioso, idealista, of simple- 
mente pa mehora e calida di bida 
di un persona of famia, semper ta 
cuminsa cu un prome stap. Un ya- 
mada, un oido y atencion. 
Parlamentario Richard Arends a 
ilustra esaki cu varios ehempel 
unda cu el a splica cu e admiracion 
pa nos naturalesa ta comienso pa 
cuida nos medio ambiente , nos 
lama y e bida maritimo p’asina 
conserva nan pa futuro genera- 
cionnan. 

Nos cu ta para aki y tabatin e di- 
cha di a cumpli cu un ambicion of 
meta grandi, sa cu esaki no a bay 
sin mas. 


Nos ta pasa den contratiempo, nos 
ta pasa den friccion y den dolor- 
nan di cabes, pero esaki a haci nos 
fuerte y determina pa logra nos 
soño, sea si esaki ta un estudio, 
scirbi un buki, haya un trabou, ta 
excelente den deporte, of bira un 
artista famoso. 

Partido AVP ta inculca esaki den 
nos hobennan, sea cu nan ta forma 
parti di ekipo di boluntarionan, 
activistanan of ta den e diferente 
organisacionnan di nos partido. 
Desde su nacemento partido AVP 
a haci esaki, e prome partido cu a 
cuminsa cu un ala hubenil (HAC), 
cu institutonan manera Fundacion 
Digna Lacle-Herrera pa forma- 
cion politico y Fundacion FESCA 
cu awor ta Fundacion Mito Croes 
pa estudionan cientifico y awor cu 
PHP cu ta maneha Tienda di Ley,” 

Y pakico AVP?, e contesta ta sim- 
pel: Pasobra e ta un partido in- 
spirativo, un partido cu ta yuda 
hobennan logra nan soñonan, un 
partido basa riba e principionan 
Social-Cristian cu t’e fundeshi di 
nos sociedad. Formando parti di 
un partido cu mi ta kere den su 
principionan fundamental, un vi- 
sion cu mi ta sinti mi mes parti di 
dje y cu un e sentido di responsabi- 
lidad grandi nos ta sigui inspira y 
motiva nos miembro, sostenedor, 
activista y boluntarionan. 

Apesar di tur contratiempo: Ban 
sigui t’e ehempel pa otronan, pa 
tur cu ta biba riba e isla chikito y 
bunita aki; ban sigui inspira otro 
cu nos ideanan inovativo y asina 
logra un mihor Aruba y un mihor 
mañan,” Richard Arends a infor- 
ma tur presente. 

Como cu den e aña escolar aki lo cuminsa cu e Scol Arubano Multilengual cu Papiamento di Aruba como idioma di instruccion: 

Bijbel di Prenchi na Papiamento di Aruba 
lo wordo uza como material di instruccion 


Minister Rudy Lampe recientemente a elabora riba e im- 
portancia di Bijbel di Prenchi na Papiamento mirando cu 
p’e aña escolar aki lo cuminsa cu e scol Arubano Multilen- 
gual cual ta haci Papiamento idioma di instruccion cumin- 
sando cu e prome aña. 

Lo ta bay tin mester material na Papiamento incluyendo 
e buki mas importante cu lo bay wordo uza na e scolnan 
preparatorio, esta e Bijbel di Prenchi. 

Bijbel di Prenchi ta scirbi specialmente pa muchanan di 4 
pa 7 aña, pero ta gusta tambe pa hendenan di mas edad ya 
cu e texto ta bin cu imagenan bunita. 

Bijbel di Prenchi lo wordo uza den scolnan Cristian, pero 
tambe lo por wordo uza na scolnan publico pa motibo cu 
buki t’esun mas lesa y mas famoso di humanidad y ta im- 
portante pa tur hende cera conoci cu e buki aki sin im- 
porta e religion di cada hende. 

Mayoria di e dichonan ta di Bijbel y lo implementa esaki 
n’e scolnan pa maestronan y e muchanan por disfruta di 
dje. 

E buki aki, Bijbel di Prenchi, a wordo traduci den Papia- 
mento di Aruba dor di juffrouw Maduro-Schwengle y juf- 
frouw Luminier. 



E idea aki a wordo acepta pa Cas di Bijbel cu a apoya e 
iniciativa y hunto cu Nederlandse Bijbel Genootschap e 
buki por wordo presenta. 

Bijbel di Prenchi t’asina gusta, cu nos hermana isla Cor- 
sou a tum’e y traduci’e den ortografia di Corsou, mientras 
cu Aruba ta mantene su propio ortografia di Papiamento 
p’e buki aki como tambe den nos scolnan. 

Minister Rudy Lampe ta felicita e traductornan pa cu e 
tremendo trabou aki y ta invita pueblo di Aruba pa bin 
asisti n’e presentacion oficial di Bijbel di Prenchi na Bib- 
lioteca Nacional Aruba awe dia 4 di september di 7 pm 
-9:30 pm. Entrada ta completamente gratis. 


Casonan cu Corte di Prome 
Instanc a tin pa trata awe 


Horario 


ActoCastigabd 

08.30 

K.C.T.C. 

R.R.J. 

C. y J. ta wordo acusa di kiebro y ladronicia 
riba 28 di december 2018 y di heling. J. ta 
wordo acusa alavez di menaza y maltrato riba 

3 di september 2017. 

09.30 

L.M.M. 

M. ta wordo acusa di a menaza un persona cu morto 
riba 26 di mei 2019, dor di bise: “Mi ta bay tira bo, 
awor si bo ta cuminza soda, no”. 

09.50 

L.I.B. 

B. ta wordo acusa di complicidad den un atraco 
na maart 2018. 

11.20 

R.J.J.V. 

V. ta wordo acusa di a planta Cannabis den e periodo 
di prome di april 2018 te 6 di april 2019 y di tabatin 
hennep den su posesion riba 6 di april 2019. 




ARllBA 


HOLIDAY INN RESORT ARUBA AN AFFILIATE OFTHE 
INTERCONTINENTAL HOTELS GROUP SEEKS 
APPLICANTS FOR THE FOLLOWING POSITIONS: 


- FRONTDESK AGENT 

- BELLMAN 

- BARTENDER 


If you areinterested, pleaseapply by e-mailing your 
resumeto hirahr.applications@ ihg.com or apply in 
person at the H uman Resources Department 
between 8:00 a.m. - 4:00 p.m. 

o ofo tur owo poro poden y pofo di cos ♦Tapo tur awa cu ta wordo acumula pa 

•Uza screen na porta y bentana di cas uzo domestico 

•Uza repelente contra sangura parti atardi y anochi *Si bo ta malo cu keintura, evito cu bo ta 
• Preferibel bisti paña color da cu manga largo wordo pica pa sangura 
y pia largo parti atardi y anochi 


Esaki ta un 
Mensahe di 






Maria Liberia-Peters: 

"Politica ta emocion y 
un sentimento cu bo tin 
cu sinti, no palabranan 
bunita sin contenido 

E discurso di ex Prome Minister di Antiyas, sra. Ma- 
ria Liberia-Peters tabata den un solo palabra sublime y 
na mes momento inspirativo. E1 a gara e audiencia y a 
wanta esaki den su gara te final. Manera ta wordo bisa: 
‘Un pal’i muher tabata para riba escenario cu den tur su 
humildad a mustra cada ken riba nan responsabilidad 
pa nan pais. E1 a mustra cada ken cu nos no mester ta 
indiferente pa loke ta politica. 

No bagatelisa tur loke bo por cambia y guia den e bon 
direccion pa medio di politica. Maria Liberia-Peters a 
duna un les den historia y bisa cos manera mester ta. 

“Politica ta un sentimento cu bo tin cu sinti, politica ta 
emocion, politica no ta palabranan bunita sin conteni- 
do”. E varios dichonan cu Maria Liberia-Peters tabata 
expresa tabata pone un vibracion den e sala cu tabata 
laga hopi cu awa na wowo. Asina impactante e tabata. 
Felicitando Mike Eman den forma caluroso y na mes 
momento reconociendo Doina pa su gran aporte.Maria a 
bisa: “Mi ta felicita tur hende den e sala aki tambe, pa- 
sobra un lider mester inspira y incentiva. Un bon lider 
tey pa su pueblo tambe ora e no ta sinti su mes bon, pa- 
sobra e sa cu e meta final ta su pais. 

Mike Eman sa esey, pasobra e ta un tremendo lider. 
E tin politica den su DNA. Ta pesey tur mester mara 
hunto y sostene otro, semper cu e pais den mente. 

Si nos kier logra e causa comun, nos mester sostene 
otro”. 

Maria a splica cu ora Mike a yam’e, el a mira su agen- 
da y a haci tempo, pasobra su bon amigo Mike Eman a 
pidi’e pa ta na Aruba. 


Sigui na pagina 11 > 

< Continua di pagina 10 

“Con mi ta bisa Mike cu mi no por. Con cu 
mi haci, con cu mi draai, ora AVP yama, 
mi tey”. 

Maria a sigui bisa cu ta importante pa gen- 
eracionnan nobo sa cu tin un lazo fuerte 
di amistad y aprecio entre AVP y partido 
Nacional di Corsou. Esey ta for di principio 
ora cu AVP a lanta na aña 1942 y despues 
di guera na 1946 Nacional a cuminsa for- 
ma den barionan pa el a sali fo’i bou tera 
na 1948. 

Moises da Costa Gomez a cuminsa cu un 
movecion ‘underground’, repartiendo Cor- 
sou den 25 bario y den cada bario tabatin 
un nucleo di boluntario y activista. Cada 4 
activista mester a busca 4 activista y nan 
na nan turno 4 y a sigui asina. 

Na eleccion di 1949 partido Nacional a 
gana eleccion lagando tur hende babuca. 

“Na 1948 ora Nacional a funda, nos ta- 
bata forma parti di Antiyas di seis. Mi ta 
hopi contento cu pa historia nos por bisa 
cu Status Aparte di Aruba tabata soño di 
Henny sr. y su yiu Shon A Eman. E Sta- 
tus Aparte di Aruba, tur hende por claim 
e, pero Eman, e nomber Eman ta mara n’e 
desaroyo pa Aruba por a bira ‘baas den su 
mes cas’. 

Mi a profundisa mi mes den tur buki di his- 
toria di Antiyas y sigur den esun cu ta mi 
bijbel di AnneMarie Kasteel ‘De geschie- 
denis van de Nederlandse Antillen’. Eyden 
e nomber Eman ta tur caminda y den tur 
pagina bo ta lesa di Eman y su lucha pa 
Aruba.” 

Maria Liber-Peters a sigui bisa cu Henny 
Eman sr. y Shon A Eman a lucha duro pa 
tur den e sala di cual mayoria no tabata 
naci ainda pa Status Aparte di Aruba. 
“Loke mi a sinti ora mi a drenta Cas di Par- 
tido ta con ta traha riba futuro generacion. 
Mi ta sinti cu liderazgo di partido AVP tin 
e compromiso pa zorg p’e vehiculo cu yama 
AVP tey ‘till the end of time’. 








Are you our 
next winner? 


Registration deadline is 

September 8*, 2019 




Register now at 
www.myguardiangroup.com 


Guardian Group 

Lider di fraccion di POR, Marisol Lopez-Tromp 

Ta importante p e Fondo di 
Social Crisis Plan continua 


Lider di fraccion di POR, drs. Marisol 
Lopez-Tromp papiando di e Sociaal 
Crisis Plan a bisa cu Parlamento a 
aproba esaki, pasobra e ta necesario 
pa yuda e muchanan, nos famianan y 
pa tin e seguridad p’e muchanan cu ta 
wordo abusa y maltrata. 

Lopez-Tromp a scucha declaracionnan 
di Minister di Finansa, kende a elabo- 
ra riba e motibonan pa cual Minister 
di Asunto Social a biaha pa Hulanda 
pa papia riba e Sociaal Crisis Plan y 
por a scucha tambe e mandatario di 
Finansa bisa cu e suma p’esaki ta bin 
adicional na loke a wordo palabra caba 
di presupuesto y relaciona cu esaki tin 
discusionnan andando cu CAFT. 

Den nomber di fraccion di POR, Mari- 
sol Lopez-Tromp a bisa cu por compro- 
nde e discusion cu ta mas bien riba e 


parti financiero, pero mester keda cor- 
da e meta pa cual e Sociaal Crisis Plan 
a wordo aproba. 

Pesey e ta haya importante cu e minis- 
ter concerni a bay duna mas splicacion 
na Hulanda y a reuni tambe cu esnan 
di CFT, pero lo desea di haya sa den un 
forma mas detaya e resultado di esaki. 

“Importante ta p’e Fondo di Sociaal 
Crisis Plan continua, pasobra e ta toca 
e fundeshi di nos comunidad, e futuro 
di nos muchanan, nos famianan. Sin 
esaki no tin futuro, tin muchanan cu 
ta pasa den maltrato of cu ta biba den 
peliger y no por yuda nan manera cu 
bo kier. Ni maske cuanto miyon bo tin 
presupuesta pa otro topiconan, e topi- 
co aki ta keda importante, pasobra no 
ta e parti social so, e ta toca diferente 
otro cartera. 



E ta toca por ehempel e cartera di hus- 
ticia, salud y educacion tambe. Kier- 
men diferente ministerio mester traha 
hunto pa hacie un realidad”, Marisol 
Lopez-Tromp a duna di conoce. 


Minister Plenipotenciario na Washington 
mr. Joselin Croes, a reuni cu ATA 



DURANTE su bishita di trabou 
di Minister Plenipotenclario pa 
Aruba na Washington DC, Jose- 
lin Croes, a reuni cu representan- 
tenan di ATA. 

Minister Plenipotencario a ex- 
presa cu esaki tabata un reunion 
hopi ameno na unda cu a hiba 
conbersacionnan tocante crea po- 
sibilidadnan pa inclui Washing- 
ton DC den e plan di mercadeo di 
ATA y pa bin cu eventonan cual 
lo por wordo teni na Embahada 
pa promove Aruba como destina- 
cion na DC. 

A discuti tambe e posibilidad di 
organisa un “Arubaday” otro aña 
na Embahada pa reconoce e loyal 
repetitive Washingtonians cu tin 


hopi aña bishitando Aruba y es- 
aki sigur tabatin oido di parti di 
ATA. 

Tambe a papia di e exito di e Aru- 
ba Bike Party cual a wordo or- 
ganisa p’e team di OASCA y Peter 
Cheung na unda ATA a sponsor e 
T-shirtnan. E tabata un exito ro- 
tundo cu Aruba a wordo expone. 
E intencion ta pa organisa mas 
eventonan manera esaki na Mer- 
ca. 

Turismo por lo general ta den 
man di un ekipo di experto na 
Aruba, New York y Europa y no 
ta rekeri mucho atencion di parti 
di e Minister Plenipotenciario, 
pero si e ta keda den contacto es- 
trecho cu ATA pa cualkier even- 
tualidad. 

Parlamentario Robert Candelaria (AVP): 

Minister di Husticia no por 
keda cla cu nombramento 
di Alto Comisario nobo 



“UN di e precupacionnan cu 
maneho di Minister di Husticia, 
Andin Bikker, ta su ‘benoemings- 
beleid’ y su incumplimento di 
promesanan haci”, asina miem- 
bro di fraccion di AVP, Robert 
Candelaria a declara. 

E.o. el a mustra cu ainda ta spera 
cu Minister por pone su priodi- 
dadnan na ordo, ya cu tempo cu 
e Alto Comisario anterior a an- 
uncia cu e lo baha, Robert Can- 
delaria a haci un apelacion riba 
e Minister, pa laga e Hefe di Po- 
lis keda te ora e logra werk in un 
Korpschef nobo. 

“Minister a scoge pa no haci es- 
aki. E1 a scoge despues pa nom- 
bra un Alto Comisario temporal 
caminda e periodo temporal a 
caba y Minister Bikker a scoge pa 
prolonga e nombramento tempo- 
ral. Awor pronto e periodo di pro- 
longacion tambe lo yega su fin y 
nos ta spera cu Minister di Hus- 
ticia tuma un decision awor si pa 
duna claridad na Cuerpo Policial, 
n’esnan riba e funcion, na part- 
ners di Cuerpo Policial y na pueb- 
lo di Aruba en general. 

Un Cuerpo di Polis mester di 
claridad ken t’e capitan na stuur. 


Sinembargo ta conoci den pueblo 
caba cu e Minister aki a priminti 
hopi cos tempo di campaña mane- 
ra e.o. cu e lo bin cu 200 Polis 
nobo, pero awor ta bin c’un klas 
di apenas 14 adspirant! Esaki ta 
un drupel riba un plachi cayente 
caminda tambe el a priminti cu lo 
bin bek c’un concepto existente di 
‘barioregisseurs.’ 

Loke nos por a mira di esaki ta cu 
a verf un post di Polis existente 
algun luna atras, pa corta e sinta 
ora esaki a keda cla y algun dia 
pasa por a mira den medionan 
di comunicacion cu e post a keda 
para bashi y bandona sin cu nin- 
gun Polis traha eynan. 

A splica Minister Bikker e tempo 
ey cu ‘barioregie’ no ta algo simpel 
y mester scoge y educa e Polisnan 
cu hopi cautela p’e trabou aki. 
Mester ekipa nan p’e funcion y 
nan guia tambe ta importante, 
pero te dia di awe nada a wordo 
haci pa cumpli cu e promesa aki 
di Minister Bikker. 

Minister a priminti mas cos 
manera maneho pa auto cu por 
core nan so, cu te dia di awe no 
ta cla pa nos kico e relevancia di 
esaki ta, mirando e retonan gran- 
di di falta di maneho cu nos tin 
nos dilanti y cu mester atencion 
prome c’un auto sin chauffeur. 


“E Minister a priminti cu lo bin 
c’un Fastferry cu tampoco no ta 
cla pa nos ta pakico Minister Bik- 
ker ta papia riba esaki y no su co- 
lega di transporte. 

Pero sea ken sea papia riba dje, te 
ainda ta parce cu e proyecto aki 
no kier mira lus di dia, siendo cu 
den husticia tin hopi cos cu mes- 
ter di atencion urgente di Minis- 
ter Bikker,” asina Parlamentario 
Candelaria a señala. 

E miembro di fraccion di AVP a 
sigui mustra cu asina tambe a 
priminti un maneho di heling, 
alarma pa tur cas, accion con- 
tra high impact crimes, skol pa 
educa wetgevingsjuristen, Ley di 
Cybersecurity (cu lo a pone cu e 
Minister aki ta prome cu biento 
manera e mes a bisa) y asina por 
sigui menciona. 

“Awor mi no ta bisa cu su trabou 
ta facil, pero si pa tanto aña el a 
critica su predecesor y a exigi p’e 
baha, pero awor e unico cos cu e 
por tin pa show cune ta di su pre- 
decesor manera e Veiligheidshuis, 
etc etc, y e ta laga bo pensa si cu 
algo no ta klop. 

Si bo priminti 10 cos y cumpli 
sikiera cu mitar, por bisa cu bo a 
traha si. Pa haña ehempel awor di 
loke el a priminti y logra cumpli 
ta hopi dificil,” Robert Candelaria 
a finalisa bisando. 

Fundacion Parke Nacional Aruba: 

Fortificcmdo lasonan internacional cu bishita di 
Sr. Arjan de Groene di 'Wereld Natuur Fonds 



RECIENTEMENTE durante un bishita cortico, 
Sr. Arjan de Groene, consehero di “World Wildlife Fund 
Netherlands” (WWF-NL) a reuni cu varios persona y 
entidad clave, entre nan, su Excelencia Gobernador di 
Aruba, Sr. Alfonso Boekhoudt, Directie Natuur & Mi- 
lieu, Universidad di Aruba, y tambe Fundacion Parke 
Nacional Aruba (FPNA) cu tawata encarga cu e pro- 
grama di bishita di Sr. De Groene. 

E contacto cu Sr. De Goede a wordo estableci door di 
Sra. Hellen van der Wal, miembro di e hunta di super- 
vicion di FPNA kende porcierto a wordo apunta reci- 
entemente como president di “Dutch Caribbean Na- 
ture Alliance” (DCNA), unda su enfoke ta pa mantene 
e islanan cu ta partner cu DCNA esta, Curaçao, Bo- 
naire, St. Maarten, Saba, St. Eustatius y Aruba, uni y 
conecta cu partnernan internacional. 

Durante su bishita, Sr. De Groene lo sondia e posibili- 
dadnan pa connecta Aruba tambe cu e 8 obhetivonan 
cu ta central den e organisacion di WWF-NL, asina 
formando un base igual cu e otro islanan. 

WWF-NL ta sostene un medio ambiente sano pa tur 
hende, enfokando ariba un total di 8 obhetivo global 
cu mira pa un cambio den biodiversidad prome cu aña 
2030. E 8 obhetivonan global di WWF-NL ta: “Wild- 
life, Ocean, Forests, Food, Climate, Freshwater, Bio- 
diversity, Man and Behavior”. 

Segun Sr. De Groene, WWF-NL ta traha principal- 
mente riba e islanan di Bonaire, St. Eustatius y Saba, 
ya cu naturalesa no conoce barera mi a acepta e invi- 
tacion di DCNA hunto cu FPNA pa asina conoce dife- 
rente organisacion, persona y proyectonan na Aruba. 

Aunke tur isla ta diferente, e problemanan y por lo 
tanto e solucion na e problemanan aki ta hopi com- 
parabel. E situacion riba tur isla encuanto coral y e 
poblacion di pisca ta alarmante, pa cual lo mester co- 
ordina e desaroyo economico y conservacion di nos na- 


turalesa den un manera balansa. 

Nos partnernan riba e otro islanan por siña hopi di 
Aruba su conocemento y experticio, sin laga afo cu 
Aruba tambe por siña hopi di e otro islanan. Ehempel- 
nan clave ta restoracion di flora, planificacion di Parke 
Marino, reduci e cantidad di plastic, collaboracion pa 
entre otro sondeo scientifico y hopi mas. Cu mi bishita 
mi ta spera di por descubri e rol cu WWF-NL por tin 
den e proceso aki. 

Durante e luna di october DCNA lo sigui fortifica e 
laso entre e islanan unda cu lo tin varios presentacion 
y workshop na Bonaire. 

Adicionalmente lo tin un “Junior Ranger Exchange” 
organisa dor di DCNA en collaboracion cu FPNA y Sti- 
napa, subsidia dor di WWF-NL, Rabobank, Stinapa 
y DCNA, unda e Junior Rangers di tur e isla lo bini 
hunto pa asina toca e tema di conservation di nos bida 
marino y costanan. 

Richard Arends na Encuentro cu Voluntario 201 9 

AVP un partido inspirativo dedica na 
garantisa bienestar duradero 


DIADOMINGO 1 di september a tuma lugar e en- 
cuentro cu boluntario 2019 organisa pa partido AVP. 
E evento aki a carga e titulo di ‘Un causa comun/ cual 
a conta cu asistencia grandi di boluntario, sostenedor 
y activistanan di partido AVP. 

Varios miembro di partido AVP a dirigi mensahenan 
na boluntarionan cu a bin scucha e rumbo cu partido 
ta bayendo, e vision cu tin pa transforma un situacion 
destroso cu ta wordo crea pa dos aña caba y asina trece 
trankilidad y prosperidad bek den pueblo. 

Un di e oradornan aki tabata e politico y miembro di 
Parlamento, mr. drs. Richard Arends, kende a repasa 
varios aspecto di e vision di partido AVP y tur loke 
tanto e partido como su persona ta kere aden y para 
p’esaki. 

Parlamentario Arends a mustra tur presente cu can- 
didatonan riba e lista politico berde, AVP, semper ta 
boga pa di un forma of otro di ta un inspiracion pa 
otronan, sea miembro, activista, sostenedor y bolun- 
tarionan. 

“Partido AVP ta conoci pa ta un partido inspirativo. 
Un partido cu ta atrae hoben y grandinan pa su pens- 
amentonan nobo, pa su ideanan inovativo cu ta sirbi 
como inspiracion pa hopi,” el a cuminsa bisando. 
Durante su discursco Richard Arends a reitera cu un 
partido mester ta basa riba un ideologia y no riba prag- 
matismo. E1 a reafirma cu e ta kere firmemente den e 
fundamentonan di e ideologia Social-Cristian cu e par- 
tido ta basa riba dje; den un responsabilidad comparti 
unda cu Gobierno ta mantene su mes na su tareanan 
propio; den un husticia social unda e ciudadano ta sin- 
ti su mes protehi dor di Gobierno y den solidaridad 
den nos sociedad unda nos ta comparti e peso, pero 
tambe e prosperidad. 

Segun Richard Arends, un di principionan di mas im- 
portante t’e responsabilidad di garantiza un bienestar 
duradero pa generacionan cu ta bin manehando nos 



recursonan di un manera responsabel. 

Sr. Arends a sigui bisa cu “e mesun principionan So- 
cial-Cristian aki ta riba cua AVP ta hiba politica y 
delinea maneho.E mesun principionan aki ta forma e 
base di tur trabou boluntario sin excepcion.” 

E1 a motiva e bolutarionan presente reconociendo e 
principionan riba cual nan ta haci nan trabou, bin pa 
dilanti, pone nan mes disponibel y te hasta tuma ries- 
go den un pais politicamente polarisa. 

Den nomber di partido AVP, Richard Arends a 
gradici tur boluntario presente pa nan labor. 
“Boso compromiso di semper ta indispensabel 
pa nos. Sin boso, nos lo no t’aki aworaki. Boso 
dedicacion y determinacion pa yuda nos hiba nos pais 
dilanti, t’e motor di nos partido. Sin un meta, un soño, 
sin un obhetivo nos ta bashi, nos ta sin contenido,” 
Parlamentario Richard Arends a trece dilanti. 

Inspectie Volksgezondheid Aruba: 

Ta premira cu mayoria cas di cuido lo tin nan 
permiso prome cu dia 13 di october 2019 

RIBA diahuebs 29 di augustus 2019, Inspectie a tene 
un anochi di informacion na MFA Paradera pa tur 
18 casnan di cuido. Durante e anochi aki Inspectie a 
duna update di e trayecto di permiso y a splica kico e 
siguiente pasonan ta. Desde 1 di augustus 2019, tin 1 
cas di cuido cu un permiso valido. Sinembargo, mien- 
trastanto mayoria cas di cuido ta den e ultimo fase di 
nan peticion pa permiso y pa es motibo Inspectie ta 
premira cu mayoria lo tin nan permiso regla prome cu 
13 di october 2019. Esaki ta e ultimo fecha cu Inspec- 
tie a pone pa tur cas di cuido tin nan permiso. 

Despues di e fecha aki, lo bay over na tuma e medi- 
danan necesario pa esunnan cu no tin un permiso ai- 
nda. E tipo di medida cu Inspectie lo scohe, lo depende 
di e situacion individual di cada cas di cuido. Lo por: 
(1) cera e cas di cuido parcialmente (por ehempel lo 
cera e cushina so), (2) cera e cas por completo, of (3) 


duna un multa. Durante e anochi, Inspectie a enfatisa 
cu preferibelmente no kier bay over na cera un cas di 
cuido por completo, pa motibo cu Aruba tin necesidad 
pa e casnan aki, pero cu lo haci esaki si e ta haya cu e 
riesgo ta mucho halto pa e cas di cuido keda habri. 

Durante e anochi, Inspectie a recorda e casnan cu un 
permiso pa maneha un cas di cuido no necesariamente 
ta nifica cu e calidad di cuido duna den e cas ta riba un 
bon nivel. 

E permiso ta solamente e prome paso y Inspectie lo 
keda vigila y monitor tur cas di cuido di cerca y lo sigui 
cu bishitanan di inspeccion no anuncia. 

Despues di e dos rond di bishitanan cu Inspectie a haci 
na comienso y final di 2018 , tur cas di cuido a ricibi 
puntonan di mehoracion cu nan mester traha riba dje. 
Pues, den e di tres y cuater kwartaal di 2019, Inspec- 
tie lo bay enfoca mas specifico riba e aspectonan aki. 

Prome Minister a bishita Bariofest na Centro di Bario Brazil 

Di 4 Bariofest rond Aruba y cada biaha ta crece mas 



DIADOMINGO prome di september, Prome Minis- 
ter, Evelyn Wever Croes a representa Minister Glenbert 
Croes n’e Bariofest na Centro di Bario Brazil. Bariofest 
ta un proyecto di Special Projects bou guia di señora 
Susanne van Nes SintJago y ta resorta directamente 
bou di Ministerio di Asunto Social. Esaki t’e di 4 Bari- 
ofest cu a tuma lugar rond di Aruba y cada biaha e ta 
crece mas. Pa nos pueblo, cultura ta esencial y ta wordo 
sosteni semper. 

Tabata un dia bou di un solo fuerte, pero cu un ambien- 
te alegre na unda cu Special Project y Comision Centro 
di Bario Brazil a uni pa haci e fiesta cultural na Brazil 
mas grandi. 

Reinanan Cultural di Centro di Bario Brazil tabata pre- 
sente canando rond pa atende e publico. Tabata presen- 
te tambe representantenan di Bonaire y Corsou. 

Nos muchanan e dia aki a gosa p’e tanto actividadnan 
cu tabata planea pa nan e.o., contamento di storia di sr. 
Richard Dabian, kende a sa di pone bida den su stori- 
anan di antaño. Tabata tin diferente wega e.o. di IBISA 
cu ‘Bubble Soccer’. Tambe, e muchanan a gosa di mira e 
ekiponan di Polis, Brandweer y Kustwacht. 

Entretenimento tabata impresionante cu musica y baile 
tipico. Srta. Clarette Quandus a declama un bunita poe- 
sia. Tabatin varios tent di cuminda crioyo y artesania. 
Prome Minister, compaña pa Miss Aruba 2019, Danna 
Garcia a haci un recorido y a bishita e tentnan y a sa- 
luda publico presente. 

Den nomber di Minister Glenbert F Croes, Prome Min- 
ister a entrega certificadonan di reconocemento na 5 
baluarte di Brazil. Angelo Richardson, Giandrick van 
den Berg, Luis Inario Maduro, Heintje Ras y Vicente 
Ras. 

Den nomber di Aruba, Prome Minister a gradici nan pa 
tur loke nan a haci y ta haciendo p’e Bario di Brazil 
como pa henter e comunidad Arubiano. 

Na final, Aruba por a gosa di un bunita Parada Cultural 
colorido y yen di ambiente den bario di Brazil. 









































18 


AWEMainta 


Diaranson, 4 September 2019 


Partido AVP cu evento exitoso den Renaissance Convention Center 

"Cada un di e candidatonan di AVP ta prometedor 
pa carga y sirbi e partido, carga y sirbi e pais aki" 

Segun Mike Eman 

“ENCUENTRO Boluntario” den Renaissance Con- 
vention Center por a conta cu un audiencia grandi. 
Sala yen y un tremendo ambiente. 

Lider di partido AVP, Mike Eman, kende a haci aña 
diadomingo, por ta satisfecho cu e acogida grandi 
di partido. E1 a cera e mainta aki cu un discurso cu 
manera ta custumber tabata impresionante. 

Cu palabranan bon escogi el a lanta e animo mas ainda 
y el a hinca den tur presente e gana pa sala y cuminsa 
campaña. E1 a recorda cu un aña pasa partido tabata 
den e mesun sala ey den momentonan transcendental 
pa partido. 

“E tempo ey tabatin riba mesa e exigencia di parti di 
e sala pa mi acepta pa sigui cu liderazgo di partido. 
Despues di resultado di eleccion di 2017 mi a comparti 
cu boso e sentimento cu ta e momento pa prepara pa 
liderazgo nobo. 

Boso a convencemi pa sigui lidera partido AVP, pero 
e trabou di forma lidernan nobo tey ainda. Boso por 
mira riba e escenario aki e lidernan nobo di partido. 
Cada un di nan prometedor p’e pais aki y cu e curazon 
n’e lugar corecto pa carga y sirbi e partido y carga y 
sirbi nos pais”, Eman a bisa na un publico entusiasma. 

Mike Eman a splica di ta na altura cu no ta facil pa 
como hoben drenta arena politico. Como ehempel el a 
duna e atakenan baho cu Richard Arends a experien- 
cia e ultimo simannan. 

“Ora bo ta para pa un causa noble, ora bo curazon ta 
brota di stimacion pa bo pais, ora tur cos den bo curpa 
ta bisa bo cu ta Aruba bo tin cu sirbi, no tin mentira, 
engaño ni falsedad cu por kibra e curashi di un hoben 


manera Richard Arends pa carga y guia e pais aki.” 

Mike Eman a gradici tur e boluntarionan cu ta yuda 
den organisacion di partido AVP. E dirigentenan di 
bario cu tey pa sirbi e pais aki. Tambe Mike Eman a 
reconoce presencia di su ruman Henny Eman, e prome 
Prome Minister di Aruba. 



“Henny a para riba un escenario manera esaki y a bisa 
cu e ta bay redobla pensioen di nos grandinan y el a 
cumpli. Ora Status Aparte tabata wordo desvia den 
direccion di Independencia el a lanta para y bisa cu 
locual e pueblo di Aruba kier ta Status Aparte y nin- 
gun momento bay den direccion di un aventura. Danki 
na su postura y di Mito Croes y Watty Vos cu awe nos 
tin Status Aparte di Aruba.” 

Mike Eman tabatin palabranan di elogio p’e tremendo 
discurso di ex Prome Minister di Antiyas sra. Maria 
Liberia-Peters. 

“Ora e papia bo ta sinti liderazgo di curazon. Lider- 
azgo di compromiso pa mehora e calidad di bida di tur 
hende. Algun luna pasa mi tabatin e honor di tabata 
hunto cu Maria Liberia na Costa Rica den un confer- 
encia di ODCA. Mi por bisa boso cu locual boso tur a 
sinti awe na momento cu Maria tabata papia y tabata 
transmiti e profundidad di su compromiso, su vision 
el a inspira e hende muher, pero na mes momento tur 
ciudadano cu mester di un bos cu no tin un bos. 

Cu mester di un protector ora e no tin esaki. Na Costa 
Rica mi por a sinti cu ora Maria tabata papia e tabata 
inspira tur hende den e sala y ta pesey awe e t’e per- 
sonahe cu ta guia y lidera sentimentonan profundo. 
Pa AVP e ta un honor ora bo por bisa cu un personahe 
asina ta bo amiga.” 

Exposicion "E Lens di Mi Wowonan" 
a habri na Biblioteca Nacional 

Cu masha hopi bunita potret 


Diadomingo anochi dilanti un grupo 
di invitado special y miembronan di 
prensa, e exposicion “E Lens di Mi 
Wowonan” 2019 a habri na Biblio- 
teca Nacional. 

E aña aki e dedica e exposicion na 
fotografonan deportivo Antonio 
Carlo y Seever Krozendijk. Tambe 
a duna un premio special Djispie 
Franken (awe den feliz memoria) n’e 
hoben Brian Koolman di 24ora.com 

Iniciador di e proyecto, sr. Leo Vro- 
lijk a hiba palabra splicando di su 
proyecto cu a cuminsa 12 añja pasa. 
Tambe Leo Vrolijk a duna un spli- 
cacion breve con a scoge e nomina- 
donan. Algun persona conoci den nos 
comunidad manera sr. Victor (Toko) 
Winklaar, sra. Nicole Hoevertsz y sr. 
Patrick Paskel a papia riba e trabou 
desplega pa Sres. Carlo, Krozendi- 
jk y Koolman como miembronan di 
prensa. 

Director di RBC-Bank, sr. Pierre 
Rafini a elabora riba e importancia di 
prensa den nos comunidad y alabes 
a expresa su satisfacion cu RBC- 
Bank pa 12 aña caba ta patrosina e 
proyecto “E Lens di Mi Wowonan”. 
Por ultimo a haci entrega di un 
bunita plakaat n’e tres personanan 
homenagea pa despues corta e cinta 
y asina habri oficialmente e exposi- 
cion. 

E exposion E Lens di mi Wowonan 
por ser admira den Biblioteca Nacio- 
nal na Playa durante oranan di tra- 
bou te cu fin di luna. 

Jaguars ta derota Rockets 8-7 den un tanganaso 



CAMPEONATO HEINEKEN 
femenino fast pitch di Aruba Soft- 
ball Bond dedica na Jacobo Jansen 
y Gilbert “ Nando” Maduro a conti- 
nua riba canchanan na Pos Chiq- 
uito. Den categoria Femenino AA 
Jaguars Vitamin Water a enfrenta 
e ekipo di Sta Cruz esta Rockets. 
Rockets ta pika ariba den cabes 
di prome cu 1 careda pero mesora 
Jaguars ta responde den bom di 
mesun inning cu 3 careda. Rockets 
ta bolbe rally pa 3 careda den cabes 
di 2 inning pa bay ariba 4-3. Den 
bom di 3 inning Jaguars ta rally 
pa 3 careda y ta bolter e score 6-4. 
Rockets no ta baha cabes y ta anota 
3 careda pa tuma rienda di e par- 
tido 7-6. Jaguars a keda pone pre- 
cion y ta anota 2 careda den bom 
di 4 inning pa bolter e score na su 
fabor 8-7. 

Pitcher a preta brasa den final pa 
Jaguars seya e victoria. Boxscore 
final Jaguars Vitamin Water 8 
careda, 2 hit, 2 error y ta laga 6 
coredor na base. Rockets 7 careda, 
7 hit, 2 error y ta laga 5 coredor den 
circulacion. Mihor bateadornan pa 
Jaguars ta Jennysela Tromp 1-1 cu 
un doblete mas 1 rbi y 2 careda an- 
ota, Raquel Wester 3-1 mas 2 rbi ta 
unico dos bateadornan di Jaguars 
cu a bati hit. Pa Rockets a destaca 
na plato Emileen Kock 1-1 cu un 
rbi y 2 careda anota, Mildred Kock 
3-2, Frangeline Danies 3-1 cu 2 rbi, 
Elianne Shakira Kock 3-1 cu 1 rbi, 
Liane Tromp 3-1, Zulaima Croes 
3-1. Mester acentua Mama Mildred 
Kock y dos juinan Emileen y Sha- 
kira tur a bati hit den e wega aki. 
Algo cu masha poco sa tuma lugar 
pero si bunita pa aprecia. Kathleen 


Emerenciana ta inicia e partido y 
ta bay 3 inning tirando 23 bola, 40 
strike permitiendo 4 careda tras di 
4 hit ponchando 3 bateador y ta re- 
gala 2 base por bola pero no ta haña 
ningun desicion riba su nomber. 
Carolina Werleman ta drenta rel- 
eva den cabes di 4 inning y ta en- 
frenta 11 bateador tirando 22 bola, 
19 strike pa un total di 41 lansa- 
mento y ta permiti 3 careda tras 
di 3 hit , ta regala 3 base por bola 
y ta poncha 1 bateador seyando e 
victoria riba su nomber. Shakira 
Kock ta lansa 3 inning y 1 tercio 
enfrentando 21 bateador lansando 
48 bola, 42 strike pa un total di 90 
pitch permitiendo 8 careda tras di 
2 hit, regalando 8 base por bola y 
ta poncha 4 bateador y ta bay cas 
cu e derota. Frangeline Danies ta 
drenta releva y ta tira 2 tercio di 


un inning enfrentando 5 bateador 
lansando 23 pitch propinando un 
ponche y ta regala 3 base por bola. 
Campeonato U17 ta continua dia- 
huebs awor pa 7pm sharp sharp na 
Pos Chiquito momento e muchan- 
an di Sta Cruz esta Rockets U17 
midi forsa contra e muchanan di 
Noord esta Lady Blue Marlins. 
Un categoria cu sigur fanaticada 
mester respalda. Diabierna 6 di 
September den categoria femenino 
AA pa 7pm Rockets vs Eagles y pa 
8.30pm Aruba Bank Lady Tigers 
vs Jaguars Vitamin Water. Diasa- 
bra 7 di September pa 3pm Lady 
Blue Marlins vs Eagles (U17) y pa 
5pm Jaguars Vitamin Water vs 
Eagles femenino AA. Pues e siman 
aki nos tin compromiso cu softball 
femenino na Pos Chiquito. Softball 
a la carga!! 

Minister di Cultura Xiomara Ruiz-Maduro: 

Pabien na 
pueblo di Brazil 
y Aruba henter 
cu un bunita 
Parada Cultural 
yen di ambiente 

DIADOMINGO a tuma lugar e Parada 
Cultural relaciona cu Celebracion di Dia di 
Brazil, Minister di Cultura sra. Xiomara 
Ruiz-Maduro tabata presente pa apoya y 
sostene nos cultura. 

Un pabien grandi n’e organisadornan Fun- 
dacion Chico Harms, Centro di Bario Brazil 
y Comision Eleccion y Parada Cultural pa 
un bunita Parada Cultural. 

Igualmente na tur grupo participante di 
nos mucha, hobennan y adulto cu a pre- 
senta den nan bunita trahe di folklore como 
tambe na tur banda tipico cu a participa y 
anima cu nos musica y haci e parada aki 
uno bunita, grandi yen di ambiente bibando 
nos cultura. 

Minister Ruiz-Maduro a keda masha en- 
canta di tuma nota di presencia y partici- 
pacion di un Grupo di Corsou bisti den nan 
trahe folklore. 

Ta di aprecia y reconoce e pueblo cu for di 
oranan tempran tabata banda di caminda 
ta spera e parada, apesar di e solo fuerte 
esaki no a stroba pa un y tur disfruta di e 
bunita celebracion di Dia di Brazil. 

Por tuma nota cu cada aña e parada ta cre- 
ciendo den participante y ambiente. For di 
awor caba Minister Xiomara Ruiz-Maduro 
ta invita e pueblo pa sostene e Celebracion 
di Dia di Brazil cu otro aña lo celebra su di 
10 aniversario. Un biaha mas pabien n’e 
organisador- y participantenan. 

Team di Train Hard Fight Smart a yega 
for di Costa Rica cu un solo medaya 



DIALUNA mainta ultimo, Aruba su team di Train 
Hard Fight Smart a yega for di Costa Rica cu un solo 
medaya di Brons, cu a ser gana pa Danon Delamore. 

5 Atleta a biaha pa Costa Rica siman pasa pa participa 
den e di XII Costa Rica Gl Open. E team a wordo guia 
pa ex campeon mundial y coach Olimpico Henk Mei- 
jer, kende a biaha for di Hulanda pa topa cu e team na 
Costa Rica. 

Samuel Rosales di Noord Taekwondo Center a brin- 
ga den e categoria di Cadet -45 kilo contra Gaston 
Vasquez di Chile. 

Samuel Rosales a bringa pa prome biaha den un evento 
Gl y a duna tur locual e tabatin aden, pero e Chileno 
tabata hopi mas fuerte cu Samuel Rosales y Samuel 
Rosales a perde su pelea. 

Joshua Klabér a bringa den e categoria di Junior y 


a topa cu Bastian Gonzalez for di Chile y a perde su 
pelea contra di Bastian Gonzales pa falta di condi- 
cion. Jourdé Klabér a bringa contra di Braven Park di 
Canada den e categoria adulto di -63 kilo y a perde cu 
un score di 6-4. 

Záhyon Klabér a bringa pa di 4 biaha contra di Jorge 
Hernandez di Puerto Rico y Záhyon Klabér a perde 
esaki. 

Danon Delamore a bringa contra di Nicolas Sarmiento 
di Chile y Danon Delamore a perde esaki y mester a 
keda satisfecho cu su medaya di Brons. 

Varios miembro di Brazil Taekwondo Stichting a bi- 
aha tambe pa apoya e team di Aruba. 

E team di Train Hard Fight Smart, mirando tur em- 
peño cu ta wordo poni e.o. na Europa pa train duro y 
awor pa bin cu un solo medaya di brons, ta motibo di 
un analisis profundo. Tin algo ta bay robes. 

AHAIA a organisa seminario "Happy Nature, Happy Island" 

ARUBA Hotel & Tourism Association (AHATA) a or- 
ganisa un seminario pa su miembronan cu ta ofrece tours 
den naturalesa na nos bishitantenan. Hunto cu Aruba Ex- 
cellence Foundation y Fundacion Parke Nacional Aruba 
a crea “Happy Nature, Happy Island” especialmente pa e 
guianan di diferente compania. E obhetivo di e seminario 
tabata pa inculca orguyo, conocemento y compromiso pa 
preservacion di nos recursonan natural. Cu e seminario 
aki a toca e tema di e preocupacion cu nos comunidad tin 
pa cu e tours y nan efectonan den nos naturalesa. Partci- 
pantenan a ricibi informacion di e balor fundamental di 
nos naturalesa y a explora maneranan pa trata naturalesa 
den un forma sostenibel. A pone enfasis riba e nececidad pa 
ofrece recreacion sostenibel cu conscientisacion di e balor 
di nos recurso natural. 

Pionero local den Turismo Sostenibel, Sr. Ewald Biemans 
di Bucuti & Tara Beach Resort a haci apertura di e semi- 
nario, bisando cu “Aruba su economia no ta basa riba Tur- 
ismo, Aruba su economia ta basa riba Naturalesa - sin nos 
naturalesa, no lo tin Turismo”. E ta evidente cu nos natu- 
ralesa mester di cuido y proteccion pa sigura cu e t’ey pa e 
siguiente generacionan. 

Aruba Excellence Foundation y Fundacion Parke Nacional 
Aruba a duna presentacion amplio y interactivo riba con pa 
cuida nos naturalesa. A discuti riba e concepto di conserva- 
cion di naturalesa y comprende e importancia di recreacion 
sostenibel. Tambe pa compronde Aruba su biodiversidad 
y identifica maneranan pa contribui na su conservacion y 
pa motiva participantenan pa ta aliado di perservacion di 
naturalesa. Nos bishitantenan y nos residentenan mester 
coopera den e esfuerso aki. 

Companianan miembro di AHATA cu a participa: 

Action Tours Aruba, De Palm Tours, EL Tours, Fofoti Tours 
& Transfer, Pelican Adventures, Barbulet Concierge, y Co- 
legio EPI Unit Hospitality & Tourism. 


AHATA ta gradici e anfitrion Aruba Marriott Resort y tur 
e miembronan cu a participa activamente den e seminario 
importante aki y a mustra nan compromiso na e sostenibi- 
lidad di nos isla su areanan natural. Danki na Aruba Ex- 
cellence Foundation y Fundacion Parke Nacional Aruba pa 
un programa interesante y relevante. 

Un otro aña exitoso di Placa Chikito: 'Axel y su Pork'i Spaar'! 

PA di dos aña consecutivo e proyecto di Kiwan- 
is Club of Young Professionals Aruba (KYPA) 
‘Placa Chikito: Axel y su Pork’i Spaar’ a tuma 
lugar. Durante cuater atardi di storia e buki 
‘Axel y Su Pork’i Spaar’ a wordo presenta na 
muchanan durante nan vacacion escolar 2019. 
KYPA cu tin como obhetivo pa duna bek na e co- 
munidad di Aruba y specialmente e muchanan 
a percura pa e aña aki un biaha mas e proyecto 
aki wordo presenta y ehecuta. 

Un proyecto cu a cuminsa algun aña atras den 
un concepto completamente diferente a wordo 
ahusta na 2018 na unda un buki a wordo scirbi y 
produci completamente na Papiamento. E meta 
di e buki ta pa concientisa y informa e muchan- 
an hopi mas tocante e topico financiero. Espe- 
cialmente riba e tema di spaar, gasta y duna 
bek na comunidad. Pa aña 2019 e proyecto aki 
a wordo presenta un biaha mas durante cuater 
diasabra atardi na Santa Cruz, Noord, Playa, 
y San Nicolas. Aki nan e buki a wordo drama- 
tisa y presenta door di señora Martica Lugay 
y tambe señor Richard Dabian. KYPA sigur ta 
orguyoso unabes mas pa presenta e proyecto 
aki y pa wak e reaccion positivo di e tantisimo 
mayornan cu a inscribi e yuinan pa participa. 

KYPA ta sumamente contento di por a aporta 
na e educacion di cada un di e muchanan cu 
a participa na e atardi nan cu e proyecto a 
wordo presenta. Asina aki tambe caba un di e 
muchanan aki tin mas conocemento riba e parti 
financiero y tambe pa e muchanan por ta mas 
conciente cu uso di plaka. Spaar un tiki mas y 
tambe por duna bek na comunidad. 

Por ultimo Kiwanis Young Professionals kier 
gradici Elite Productions & Entertainment, 
Paradera Party Center, EZ Party Solutions, Sr. 
Alexis Tromp, Biblioteca Nacional Oranjestad 
y San Nicolas, Aruba Bank y CMB pa haci e 
proyecto e aña aki un biaha mas posibel y ta 
conta cu sosten di nos muchanan pa por sigui 
traha pa nos comunidad. 

Dia International di nos Grandinan 

A celebra en grande na La Cabana Beach Resorl & Casino 


DIA Mundial di Nos Grandi- 
nan a wordo celebra na La Ca- 
bana Beach Resort & Casino, 
riba dia 21 di Augustus den 
observacion di e fecha proc- 
lama den e Asamblea General 
di Nacionan Uni desde 1990. 

E dia ta conosi como un dia 
di conscientisacion pa e fac- 
tornan y problemanan cu 
ta afecta adultonan di edad 
mayor, manera deterioracion 
y estudio di problemanan cu 
por afecta nan bida y abuso 
di anciano. E ta un dia tambe 
pa reconose e contribucionan 
na sociedad di hendenan di 
edad mayor. 

E ocasion recien aki a reco- 
nose coleganan cu ya tin hopi 
aña trahando den e hotel cu 
mesun entusiasmo y dedica- 
cion cu riba nan prome dia di 
trabou, apesar di nan edad. 

E coleganan mayor presente 
riba e dia aki a wordo recon- 
oci dor di e Departamento di 
Recurso Humano riba nan dia 
special y nan a ricibi un buni- 
ta regalo. 

Na tur persona di Edad May- 
or: Danki, boso ta aprecia! 
Den esnan reconoci na e ho- 
tel: Ena Vrolijk, Jacqueline 
Rosel, Cesar Tromp, Helen 
Werleman, Ireneo Catibayan, 
YvesAndre, CristinaRamirez, 
Corazon Alingcomot, Zoila 
Danje, y Dolores Flores 

Sospechoso Hughs a somenta 


Corte a habri caso di asesinato cu OM a cera 



WILLEMSTAD. Den seis siman despues cu Corte 
di Husticia Comun a tuma desicion pa habri e caso 
di asesinato di Miritsa Vincenta Gerard, Procurador 
General mester produci tur documento di tur intero- 
gacion y investigacion cu tin di haber cu e caso aki. 
Den reciente pasado Corte a pospone un desicion riba 
e peticion di famia Gerard pa rechasa e desicion di 
Ministerio Publico pa no sigui persigui e unico sos- 
pechoso dje asesinato di Miritsa Gerard, Alvine Anto- 
nio Hughs, pasobra e sospechoso a somenta for di fas 
di planeta. 

E argumentacion di Ministerio Publico tabata cu no 
por persigui cu persona cu no ta existi pasobra ningun 
caminda por a haya constancia cu e ta na bida. 
Husticia a yega di detene e sospechoso riba sospecho 
di maltrato y homisidio di su casa Miritsa Vincenta 
Gerard dia 20 di december 2014. 

Tres dia despues, dia 23 di december 2014 Ministerio 
Publico a laga e sospechoso inmediatamente den liber- 
tad pasobra e dia anterior OM a informa e sospechoso 
cu a dicidi pa no persigui su persona a base di interes 
general pero bou di sierto condicionnan. 


E CASO MES 

Dia 4 di januari 2015 famianan a haya Miritsa Vicen- 
ta Gerard morto den cas na Souax naast 58 y causa di 
su morto tabata opvio: a puñale mata. 

Autoridadnan a haya un cuchu sin cabo banda dje cur- 
pa y patologo a declara cu ta un puñalada den pecho 
a causa su morto. 

E famianan a contrata abogado mr. Bannenberg pa 
bringa e desicion di Ministerio Publico pero fiscal a 
manda un carta bisando cu a para investigacion dje 
caso pasobra maske no tin prueba concreto cu e so- 
spechoso Hughs no a muri, no tin indicacion cu ela 
comete engaño y ta na bida ainda. 

Ademas y apesar cu Hughs tabata e ultimo persona cu 
kende e victima a papia, no tabatin testigo y OM no 
tabatin prueba cu ta Hughs a mata e victima. 

Y ni maske e ta sospechoso, di acuerdo cu ley no por 
persigui un difunto. 

Otro ta bira cu si e sospechoso ta ausente y a dagfar e 
di acuerdo cu ley, por condene en ausencia. 

A base di e carta aki famianan dje difunto a manda 
un carta pa Corte di Husticia cu e peticion pa ordena 
Ministerio Publico pa inicia/reanuda e investigacion 
riba e asesinato di Miritsa Gerard. 


A keda di discuti e condicionnan aki den un secion 
special dia 29 di januari 2015. 

E sospechoso no a presenta ne secion special pero poco 
despues nan a haya e pick-up dje sospechoso bandona 
na Shut y nunca a mira ni tende di dje. 


Procurador General den prome instancia a recomenda 
Corte di Husticia pa rechasa e keho y dia 18 di juni 
ultimo Corte di Husticia a trata e cartanan caminda 
Procurador General a persisti den su recomendacion 
pa no reanuda e investigacion. 

Den caso hopi unico 

OM a ordena detencion di sospechoso 
di asesinato despues di a lag e bay 



WILLEMSTAD. E famianan di Miritsa Gerard 
kende a keda asesina den luna di december 2014 a 
persisti y a logra cu Corte di Husticia lo tuma nota 
di tur detaye con e caso a bay caminda a aresta e sos- 
pechoso dje asesinato y a lag’e bay y despues a bolbe 
duna orden di detencion contra dje na januari 2015. 
Pero ya no por a haya e sospechoso cu tabata casa cu 
e victima. 

Procurador General kende no tabata di acuerdo pa 
bolbe habri e caso a splica Corte cu pa motibo cu a 
sospecha Hughs, dia 4 di januari 2015 a ordena pa 
detene. 

Husticia a manda señalamento dje sospechoso pa In- 
terpol pero sin resultado cu nan a localise. 

Na Kranshi su nomber no a activo pasobra su tarheta 
di identidad Curasoleño a caduca y su pasaporte Hu- 
landes tambe for di 2018. 

Na Hulanda e no ta registra na ningun munisipio. 

Tin un proseso sivil andando pa finalisa herencia dje 
victima y a convoca herderonan pero ningun hende a 
presenta. 


Por lo tanto Procurador General ta asumi cu e sos- 
pechoso/acusado a disparse definitivamente y p’esey 
no por a areste pa cera e caso. 

Y ni maske tin suficiente prueba cu e acusado a comete 
asesinato, no por dagfar e akcusado pasobra OM no 
por dagfar un hende cu no ta existi. 

Procurador General ta basa su opinion riba e hecho 
cu Ministerio Publico no tin prueba directo contra e 
sospechoso. 

Cu otro palabra: ta imposibel persigui e acusado. 
Corte di Husticia siman pasa a tuma un desicion cu ta 
encera cu prome cu nan dicidi definitivamente kico ta 
bay haci, nan mira tur investigacion cu tabatin den e 
caso di morto di Miritsa Vicenta Gerard. 

Por lo tanto Corte a ordena Procurador General pa 
denter di seis siman cu ta dia 8 y october, pa presenta 
tur verbal di polis y otro documentonan relevante cu 
tin riba con a investiga e caso. 

Despues lo fiha fecha nobo pa sigui trata e caso den 
Raadcamer cu ta tras di porta cera. 

Asina a keda dicidi pa e huesnan mr. S.A. Carmelia, 
presidente, mr. M.C.B. Hubben y mr. H. de Doelder. 

Mester investiga ta ken a saca 
arma di candela y asesina 


WILLEMSTAD - Jonathan Hansen di 21 aña di 
edad, Ruwensly Pisas di 22 aña di edad y Youel Han- 
sen di 20 aña di edad tabata den sala di corte djabi- 
erne ultimo pa tratamento di nan caso proforma. Nan 
ta acusa di varios acto castigabel comete. 

Remarcabel ta e hecho cu e trio aki tabata sin pordon 
versus di nan victimanan, ocacionando maltratonan 
teribel y innesesario. Por ehempel a bati victimanan cu 
cabu di arma di candela den cabes, cu arma di candela 
den man a obbga comerciantenan chines pa baha for 
di nan auto y habri nan porta di cas. Bati comercian- 
tenan chines mal bati. For di e comerciantenan chines 
a horta 350 florin, telefon mobil, doshi conteniendo ca- 
dena, e suma di 610 florin, telefon mobil marca Huaw- 
ey, rijbeweis, tarheta di SVB y pas di MCB. 

Nan a menasa e homber di fam Molenaars y final- 
mente tir’e mata, haciendo uzo di un arma di candela 
di cua e bala a dal e cuidadano aki den cabes, como tal 
morto como consecuencia. E dos casonan ariba men- 
ciona a sosode dia 7 di mei 2019. 

Dia 19 di mey 2019 ainda nan a continua cu otro ac- 
tonan terorisando hendenan inosente. Pero e biaha 
aki nan bista a cay riba Heelsumstraat (cas di fam, 
caminda hende grandi ta biba), maltratando un cui- 
dadano pa kita su paki di sigaria y lighter fo’i dje. Nan 
a drenta cas di e victima cu yama Ronald y tabata cu 
caranan tapa y cu arma di candela den man cu nan a 
pone na su cabes y menas’e tambe cu pata di cabra. E 
homber a tende nan grit’e y bis’e cu e mester paga tur 
lus den su cas, anto saca tur placa cu e tin, duna nan. 
Despues e malechornan a tene un berdadero ravazje 
den e cas aya na Heelsumstraat. 

Dia 20 di mei 2019 tabatin e siguiente atraco, cu cu- 
chu den man, arma di candela y pata di cabra, nan a 
cue 2 telefon mobil bay cune mas un otro telefon mo- 
bil, tas di hende muhe, mas 900 florin y yabi di cas y 
tambe yabi di porta di cura. Ta e cuidadano cu yama 



Alexander tabata nan vlctima na e ocacion aki. Mas 
atraco riba e fecha 20 di mei 2019, anto esaki ta e di 5 
acusacion contra nan y ta trata aki di un suseso cas- 
tigabel comete na Jan Noorduynweg, caminda nan a 
horta tas cu contenido bay cune for di Eduardo y Jair. 

E atracadonan a core cu auto tras di e vlctimanan, 
sigui nan pasonan pa finalmente obliga e auto pa 
para, gritando “Ban, ban lihe”. “Bisa e homber habri 
e porta di e picop pa caba”. Demostrando un falta di 
pasenshi exagera, nan a hisa pata di cabra dal den e 
glas di e picop, kibra esaki. E di 6 acusacion ta dada 
dia 31 di maart 2019, na The Bottomweg. Aki nan a 
horta piesanan di un vehiculo Kia modelo Cerrato. E 
di 7 acusacion contra di e trio ta posecion di armanan 
di candela y municion. 

Aunke en prinsipio nan a actua den grupo di 3, no ta 
cada atracado tabata presente y a participa den tur 
delito comete. Pio comportacion desplega den e trio 
aki ta e atracado Jonathan Hansen, kende tin tur 7 
acusacion contra dje, e otro atracadonan ta varia den 
nan actonan. Tratamento di e casonan riba contenido 
lo ta 1 di november 2019 pa mitar di 10, pasobra hues 
kier scucha Ruwensly Pisas y Richendrick Hansen 
como testigo bou di huramentacion, pasobra ambos a 
bisa cu ta Jonathan Hansen a los e tiru mortal cu a 
pone un punto final na bida di Molenaars. Abogadonan 
encarga cu e defensa den e casonan aki ta señora mr. 
T.F. Smeulders, mr. Roy Gonet, mr. R. Martis y mr 
Adelbert Rooijer. Hues ta mr. Mauritsz de Cort. 

Venezolanonan sentencia pa transportacion di 
droga y algun persona indocumenta 


WILLEMSTAD - E duo Venezolano Willian Gon- 
zalez Gonzalez (35) y Jose Caripas Laguna (35) djabi- 
erne ultimo a scucha hues sentencia nan na un castigo 
di prizon di 3 aña. 

Tabata 23 di april 2019 cu autoridadnan di wardacosta 
a gara e personanan aki riba un lancha di cua Willian 
Gonzalez Gonzalez tabata e capitan. E lancha tabata 
nabega riba laman algu pafo di Watamula, den direc- 
cion di playa Huestpunt. 

Tabata dia 22 di april 2019 ya for di 22.52 or cu ward- 
acosta a mira e lancha riba laman, sin ningun lus 
sende na bordo, como tal den un scuridad completo. 
Tabata despues di 00.09 or, entre tanto dia 23 di april 
2019, cu a logra gara nan. Na bordo tabatin 107710 
gram di marihuana y tambe varios persona indocu- 
menta, esta alrededor di 9 Venezolano. 

Aunke anteriormente a trece padilanti cu e droga lo 
tabata pertenese na un Colombiano cu tambe tabata 
na bordo, e acusado Jose Caripas Laguna a reconose 
cu e ta responsabel pa e droga cu tabata na bordo. Ta 
trata aki di 7 carga di marihuana. Pero mas despues 
Jose Caripas Laguna a insistl cu el a zorg wel pa trece 


e droga na bordo di e lancha, aunke e no ta e doño 
berdadero di e droga. Abogado mr. Jan Prevo, kende 
a defende e duo a splica cu ta e sircunstancia na Ven- 
ezuela ta causa di e actonan castigabel cu e duo aki 
a comete y a pidi hues pa tene consideracion cu nan 
situacion sumamente ferfelo y delicado. Final di cuen- 
ta hues señora mr A.J.M. van Gink a haya cu tanto 
Willian Gonzalez Gonzalez como Jose Caripas Laguna 
ta culpabel y a dicta un castigo di prizon di 3 aña pa 
ambos. 

E acusado Jose Caripas Laguna a sali liber di e 
acusacion di ta complise den transportacion di indocu- 
mentadonan na bordo di e lancha, pero di otro banda e 
ta esun di e marihuana. E lancha logicamente a keda 
confisca, mirando cu esaki a keda uza pa finnan mali- 
sioso. Ta remarcabel cu scuchando e sentencia ningun 
di e Venezolanonan no a demostra un forma di obhe- 
cion y of protesta. Maske encarsela, como tal sin liber- 
tad, anto leu for di nan famia, nan a asepta e condena 
aki como si fuera ta e miho recurso pa nan situacion 
actual, den prizon nan por come y bebe tur dia, tin un 
cama pa drumi ariba, por confia riba cuido y trata- 
mento di docter si ta nesesario. 


Detenidonan den corte 

A haya arma di candela den nan cel 


WILLEMSTAD - E detenidonan Glenston Soerca 
(30 aña di edad) y Riangelo Martina (27 aña di edad) 
tabata den sala di corte diabierna ultimo pasobra nan 
mester a responsabilisa pa e hecho cu autoridadnan 
na prizon a detecta arma di candela den nan cel. 

Tabata dia 29 april 2019 cu e hayazgo aki a tuma luga 
den SDKK aya na Coraal Specht, den sel 217, blok 
8B. Ta trata aki di un revolver Armsco caliber 22LR 
conteniendo 7 patronchi. Segun rumornan persistente 
e arma lo tabata destina pa asesina un otro detenido, 


esta Hersilia. Tanto Glenston Soerca como Riangelo 
Martina a ninga redondamente di sa algu di e arma 
di candela, como tal nan ta para ariba cu nan no ta re- 
sponsabel pa e arma di candela. Den sala di corte nan 
a bisa mas despues cu cambiamento di sel en prinsipio 
ta bay sin tanto control, como tal nan no sa nada di e 
arma di candela y no ta responsabel tampoco p’esey. 
Na nomber di Ministerio Publico fiscal mr. R.A. Coert 
a haci uzo di palabra y finalmente a pidi un castigo di 
15 luna incondicional pa ambos. Hues mr Mauritsz de 
Cort a keda cu dia 6 di september lo e dicta sentencia. 

Xpresa bo mes 


Carta habri pa Glenbert y Sociale Zaken 

Di; B. Ras 



DIA 2 di september 2019 sra. B. 
Ras a bay Sociale Zaken pa aplica 
pa un gehandicapten uitkering a 
base di e hecho cu sra. Ras ta sufri 
di cancer na pulmon cu dificultad 
progresivo pa hala rosea. 

Sra Ras a bay Medwork na unda 
el a wordo atendi dor di un dr. Do- 
minicano di cual sra. Ras no sa su 
nomber. 

E dr. aki a bisa cu no ta para den e 
carta cu sra. Ras tin cancer. Kisas 
e dr. Dominicano di Medwork NO 
ta domina Ingles, pasobra den co- 
respondencia medico di sra. Ras ta 
para literalmente na Ingles: 
Historv of present illness: Pa- 

tient known with lung CA-tu- 

mor left. Now with progressive 

SOB. 


Sra. Ras a bay Sociale Zaken unda 
el a wordo atendi dor di sra. Sheila 
Werleman. Grandi tabata sorpresa 
di sra. Ras ora el a wordo nenga di 
haya un gehandicapten uitkering. 
Sra. Werleman bou mando di sr. 
Wester a declara cu Medwork ta 
duna conseho y basa riba e conseho 
di Medwork y riba loke ley ta pre- 
scribi e cliente no ta bin na remar- 
ca pa un gehandicapten uitkering. 
Segun declaracion di Sociale zaken 
den cliente su caso no tin cambio 


den grandura ni tampoco den situ- 
acion. 

Locual sra. B. Ras no ta compronde 
ta: Unda su derecho como paciente 
di cancer a keda? Si bo tin cancer di 
pulmon bo no por traha y es mas bo 
mester cuida bo salud dor di come 
saludabel y bebe remedi tera. Tur 
esaki ta impagabel den e Aruba 
carisimo unda nos ta bibando ac- 
tualmente. Unda Glenbert Croes a 
keda cu tanto a grita den campaña 
cu hende ta central den asuntonan 
social. 

Sra. Ras ta puntra su mes cu si e ta- 
bata un stranhero si e ora si Glen- 
bert Croes a laga yud’e mesora cu 
un gehandicapten uitkering? 


Na Aruba tur Arubiano sa cu stra- 
nhero ta haci drama, yora cay abou 
pa nan haya locual nan kier. 

Nos Arubiano ta totalmente dife- 
rente y no ta haci comedia, of 
drama cu yoramento. Arubiano ta 
keda keto y esnan mas asertivo ta 
rabia y bay cas. 

Sra.B. Ras ta pone Sociale Za- 
ken, Medwork, Glenbert Croes y 
coalicion responsabel pa su salud 
cu ta empeorando ya cu no por biba 
saludabel den un pais unda Gobi- 
erno ta bira rico y e pober ta bira 
mas pober. 

Bida ta impagabel p’esnan cu ta 
traha corda p’esnan cu no por tra- 
ha pa via di un malesa mortal. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.com jfcf www.facebook.conn/awemainta 583-1400 á 583-1444 

Aruba Bank a contribui cu Centro di Bario Tanki 
Lender su Proyecto Barak di Creatividad 


ARUBA Bank a contribui n’e proyecto di 
Centro di Bario Tanki Lender “Barak di Cre- 
atividad”, nomber cu ta data for di añanan 
50 ora cu Lago Oil & Transport Company a 
haci donacion di e prome “barak“ n’e centro 
di bario. 

Diabierna durante di un soft launch ame- 
no cu Directiva di Centro Di Bario Tanki 
Lender, representantenan di Aruba Bank y 
di Centro di Bario Tanki Lender, Ray-Anne 
Hernandez, a comparti un tiki di e historia 
di e “barak” y e funcionamento di esaki den 
futuro. 

Nos a wordo introduci n’e proyecto durante 
di e programa di CEDE Aruba, Pitch Time, 
caminda cu Aruba Bank a scoge e presenta- 
cion di e grupo di hoben di Centro di Bario 
Tanki Lender. Segun Tamara Waldron- 
Marketing & PR Manager di Aruba Bank, e 
proyecto ta cay den cuadro di Aruba Bank su 
pilarnan strategico, We Care’ y We Build’. 
E proyecto ta encera donacion di “e-read- 
ers” y ayudo cu e “skina di lesamento” di e 
‘Barak di Creatividad’ cu ta diseña pa yuda 
hobennan cu lesamento. 

Lesamento ta importante pa educacion y 
skol pero ta un necesidad pa bida largo. 

E localidad lo fungi como un centro multi- 
recreacional caminda cu hobennan por bin 
lesa, ricibi les di musica, actuacion, “public 
speaking”, teatro y otro actividadnan edu- 
cativo. 

Bon Nochi Drumi Dushi tambe tabata pre- 
sente y a keda sumamente complaci di mira 
e aporte significativo aki y ademas un ex- 
tencion di nan proyectonan pa mucha mas 
chikito. Nos ta desea e equipo di hobennan 
di e centro hopi exito como tambe n’e direc- 
tiva y mayornan activo cu ta yuda guia e 
projecto. Masha pabien y exito. 

Tracking di prisonero y 
cambio di ley cu castigo 
severo ta parti di medida 
di seguridad na KIA 



FIN di e luna aki ta spera di haya ofer- 
ta p’e sistema di Tracking di Prisonero 
despues cu Minister Andin Bikker a 
publica e Request for Expression of In- 
terest. Cu e sistema aki, tur prisonero 
lo haya un banchi na nan enkel (enkel- 
band) of uno na nan pols, caminda lo 
por sa 24/7 unda nan ta tur momento. 
Si dado momento nan ta programa di 
ta den nan cel di tal ora pa tal ora y 
diripiente nan no ta den e cel of purba 
kibra e banchi, por haya sa mesora. 
Ora e preso ta haci evento di recreo por 
sa di biaha den cua area e ta. Si nan 
purba bay di e area ey, of a logra sab 
di e instituto tambe por trek na unda e 
ta, pasobra e sistema ta traha cu GPS. 
E sistema aki ta un solucion tecnologi- 
co pa un reto cu tin den KIA y tambe e 
infrastructura decay cu a hereda. 


Minister Andin Bikker ta trahan- 
do riba propuesta di ley pa aumenta 
castigo riba personanan cu ta yuda 
un persona scapa of duna un fugitivo 
refugio. 

Tambe lo bin cu castigo mas severo p’e 
prisonero cu huy di prison y tambe e 
castigo p’esnan cu trata di introduci 
contrabanda den prison. E ley pa con- 
trabanda den prison a keda introduci 
na Hulanda na november di aña pasa 
pa colega di Minister Bikker, sr. Sand- 
er Dekker. 

Minister Bikker ta haya cu mester 
aplica e ley aki pa Aruba pa ora per- 
sona trata di introduci contrabanda of 
cosnan cu no ta permiti den un insti- 
tuto, esaki ta bira severamente casti- 
gabel. 


Por bisa cu ta modernisando e leynan 
pa evita e tipo di actividadnan aki. Por 
a ripara cu den e ultimo huidanan cu 
tabatin, tin persona di pafo, familiar 
etc. a duna asistencia na diferente di e 
prisoneronan. 

Pa Minister Bikker esaki ta algo ina- 
ceptabel y ta subraya esaki cu cambio 
di e leynan. Tambe a tene control seve- 
ro na KIA unda a haya varios material 
prohibi. 

Siman pasa Ministerio di Husticia a 
haya sosten di parti Parlamento cu 
a bin cu un mocion pa aloca 4 miyon 
florin adicional pa ehecuta e plan di 
emergencia pa re-enforsa infrastructu- 
ra na KIA y otro medida di seguridad. 
Minister Bikker ta contento y gradici 
na Parlamento cu a aproba e mocion. 


Parlamento kier sa cuanto abogado Hendrik Croes ta cobrando 



TA masha peculiar cu den mayoria 
compania estatal, cu ta resorta di- 
rectamente bou di Minister Presidente 
mr. Evelyn Wever-Croes, cu a cambia 
di bufete di abogado p’esun di su tata, 


esta abogado mr. Hendrik Croes, part- 
ner den e bufete di abogadonan Croes, 
Wever & Ruiz. 

Por lo menos un Parlamentario, Mar- 
lon Sneek a los algun pregunta den di- 
reccion di e prome mandatario di nos 
pais, p’e contesta riba e sumanan cu 
ta paga e abogado aki na RdA, FMSA, 
Utilities Aruba NV, na NV Elmary sin 
lubida na WEB. 

Ultimo simannan Parlamentarionan 
di coalicion a cuestiona e rol di p.e. 
Richard Arends (AVP) na Refineria 
di Aruba (RdA) y tabatin hopi critica 
riba e contract firma y e condicionnan 
mara na dje. Pero ta parce awor cu e 
sumanan envolvi pa cu trabounan di 
abogacia, consehonan legal, biahenan 


pa Miami pa reunion cu CITGO y rol 
di consehero di Hunta di Supervision 
di RdA, specificamente di abogado 
Hendrik Croes y su bufete, ta surpasa 
tur expectativa. 

Separa di e cantidad di e recibonan, ta 
bin tambe e aspecto di conflicto di in- 
teres. Na aña 2009 e partido color geel 
a perde eleccion basa riba “Friends & 
Family”. 

Pero ta parce cu e partido no a siña di 
su erornan y na 2017 ta comete e me- 
sun erornan y probablemente pio. 

Den un solo compania, RdA, e Min- 
ister politicamente responsabel a in- 
clui tata, primonan y amigo di cas di 
su tata den funcionnan escencial y di 
hopi autoridad. 

Ducmeroncm celebrcmdo 35 aña di 
servicio na Departamento di Aduana 



Management, Staf y Cuerpo di Aduana ta felicita 7 
colega di diferente seccion cu riba dia 27 di augustus 
a cumpli nan 35 aña di servicio den e prestigioso Cu- 
erpo di Aduana Aruba. Den presencia di Minister di 
Finansas, Economia y Cultura, Director di Aduana 
y miembronan di gerencia a hasi entrega di nan de- 
creto gubernamental y un plakaat como recuerdo pa 
nan 35 aña di servicio. 

□ Patricia Flanders-Illis 

□ Ernéstor Marin 

□ Magda Kock-Cardoze 

□ Catharina Zara-Fingal 

□ Roald Webb 

□ Constantino Wernet 

□ Simon Becker 24 sept 2019 
Durante 35 aña nos coleganan a desplega un carera 
ehemplar y a sa di “go the extra mile” pa aporta pos- 
itivamente na nos Cuerpo di Aduana. 

Patricia, Ernéstor, Magda, Catharina, Roald, Con- 
stantino, Simon nos organisacion ta gradici boso pa 
e lealtad, boso desempeño y bon boluntad y ta desea 
boso hopi exito, perseverancia y sabiduria. 

'pcatenaé jfawte & &ie*Katmq 


"Señor ta mi wardador, mi'ntin falta di nada 
Den cunucu di yerba berde e taponemisosega. 
E tahibaminaawatrankil, 

Pa mi bolbehañaforsa". 

Salmo: 23 



Elviro Filomeno Geerman 

*25-01-1949 - +30-08-2019 
Acto di entiero lo wordoanunciadespues. 


Aufora 






'Zutterud *y¥o*tte & ^iematmtf 


My heart and flesh may fail, But God is the Strength of 
my heart and portion forever. 

Psalm 73:26 



Alfredo De Leon Manrique 

Better known as:"Fred" 

*22-05-1952 - +31-08-2019 

Left to mourn are his: 

Wife: 

Fortunata Lily Arado Manrique 
Parents: 

Primo Manrique 

Modesta De Leon Manrique 

Children: 

Allan Manrique and Aimee Manrique 
Khit Manrique and Lhean Austria 
Grandchildren: 

Sweetzel Castillo in Philippines 

Desiree Manrique 

Drew Zoe Austria 

Siblings in Philippines 

Guillermo Batoy Manrique and family 

Eduardo Ed Manrique and family 

Rolando Caloy Manrique and family 

LucitaManligas and family 

Family and friends in Aruba, Canada and 

Philippines:Arado, Cabading, Muyale, Magalona, Jiao, 

Cadao, Albay, Antoquia, Policarpio, De Leon, Austria, 

Eden,Tulabot and Atijiera 

Colleagues from:lnterfurniture Design Nv, Gen Air and 
E.R.A 

Condolences and cremation service will take place at 
Aurora Funeral Home on September 5,2019 from 7 to 9 pm 

AuJ^ra 

'PuHenal *%o*He & entatonq, 

"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 

Cu dolor na nos curason pero conforme cu boluntad di 
Señor nos kier anuncia fayecimento di nos yiu, mama, 
wela, ruman stima: 



Sra. Gwendoline E. de Kort-Kock 

Mihor conoci como "Lina" 

*11-12-1951 -+01-09-2019 

Na nomber di su: 

Yiunan: Marcel de Kort 

Marc-José y Carolina de Kort-Arends 
Unico nieta: Amalia Alexa de Kort 

Mama: Sra. Vda. Rosa de Lima Kock- 

Winterdaal 

Rumannan: Sonia y Nadi Feliciana-Kock 

Livia y Rudi Frank-Kock 

Mirna y Javier Gonzalez-Kock 

Milda y Hans van Esveld-Kock 

Compañero: Pedro (Shon Papa) de Windt 

Sobrinonan: Andrey Frank 

Deyanira y Michel Janssen-Frank 

Armand Franky Emy Kelly 

Jeniree Gonzalez 

Natasja van Esveld (Nederland) 

Brian van Esveld (Nederland) 

Patrickvan Esveld (Nederland) 

Manera yiunan: Omaira de Windt y yiunan 
Xiomara Jacobs y yiu 
Noraima de Windt 
Pierre de Windt 

Amigonan di cas: Sra. Elsa Croes-Muller 

NehomarTromp 

Jossy y Bertha Laclé 

Rosa Geerman 

Cerilia de Cuba y demas amigonan 

Mescos cu ruman: Robby y Sandra Anches-Laurence 

Vera Angela 

Prima y primonan cu e a stima hopi. 

Demas famia: Kock, de Kort, Arends, Winterdaal, 
Feliciano, Frank, Janssen, Kelly, Gonzalez, van Esveld, 
Perreira, Inocencia, Peña, Croes, Brete, Dijkhoff, Loefstok, 
Geerdink, Lamp, Geerman, Paalman, de Cuba, Seraus, 
Krozendijk, Lanoy, Solognier, Chong, Ras, Schwengle. 

Ta invita pa acto di entiero cual lo tuma lugar na Misa 
Sagrado Curason na Savaneta diahuebs 5 di September 
2019 di 1 tor pa 4'or di atardi. Despues lo Sali pa santana 
Catolico na Savaneta. 

Enbes di flor of krans lo tin un box disponibel pa 
Koningin Wilhelmina Kankerfonds. 

Disculpa nos si den nos tristesa nos por a lubida algun 
famia of conocir. 

Despues di entiero nos no ta ricibi bishita di condolen- 
cia na cas. 



ora 


"Çutienal '%o*ne $ {fawatontf, 

"Señorta mi wardador, mi'n tin falta di nada. 
Den cunucu di yerbe berde e ta ponemi sosega. 

E ta hibami na awa trankil, pa mi bolbe haña forsa". 
Salmo: 23 


Cu dolor na nos curason, nos ta anuncia 
fayecimento di nos ser keri: 



Wilfred Elicario Rafaél 

Mihor conoci como:"Fechi" 

*01 -08-1946 -+29-08-2019 


Na number di su: 


Mayornan: 


Yiunan: 


Nietonan: 


+ Maria Rafaél 
+ Eduardo Nivillac 

Zanette Rafaél y famia 
Danny y Mary-Jean Rafaél y famia 
Carlos (Calito) Rafaél y famia 
Rayen Rafaél 


Taynousha,Toshca, Jeanuar, Celine, 
Carvin, Kevin, Shermain 
Y bisanietonan 

Rumannan: +Jhon Rafaél y famia 

Damasa (Chichi) y +Bert Heidweiller y famia 
Efrain y +Maria Rafaél y famia 
Greta (Sira) y +Egbert Wever y famia 
+Mirto y Milda Rafaél y famia 
Elsa Rafaél 

Eddy y Iris Rafaél y famia 
Lucia y Ursulo Croes y famia 
Roberto yTheolinda Rafaélyfamia 
Ramiro y Elsa Rafaél y famia 
Helena (Leny) y Juan Dirksz y famia 

Sobrino y sobrinanan, primo y primanan 

Amigonan: Carlos Rosa, Rufo, Tico y demas amigonan 

Demas famianan: Rafaél, Kelly, Heidweiller, Semeleer, 
Wever, Richardson, de Cuba, Croes, Petrochi, Dirksz, 
Tromp, Manubulu, Nivillac, de Nsle, Medina. 

Ta invita pa acto di despedida cual lo tuma lugar na 
Aurora Funeral Home diaranson 4 di September 2019 di 
2'or pa 4'or di atardi. Cremacion lo tuma lugar den seno 
familiar. 

Nos ta lamenta cu despues di despedida di nos defunto 
stima, nos no lo por ricibi bishita di condolencia na cas. 
Disculpa nos si den nos tristesa nos por a lubida algun 
famia of conocir. 

Aufora 

- <*y 

Gradicimento y Invitacion 

Pa medio di esaki famia kier a gradici tur esnan 
cu na un manera of otro a duna nos sosten, consuelo y 
forsa durante e tempo dificil cu e fayecimento y entiero 
di nos defunto stima: 



Ludovico Bertrando Bregita 

Mihor conoci como:"Luis Bregita" 

Boso muestra di atencion ta di hopi aprecio y un gran 
sosten pa nos. Un danki na un y tur cu a manda carchi, 
krans y a hasi yamada nan telefonico. 

Boso muestra di atenshon tabata un gran Consuelo pa 
nos. 

Na mes momento nos ta invita famia, bisiña-, amigo- y 
conocirnan 

pa compaña nos na un Santo Sacrificio di Misa na misa 
Santa Anna na Noord pa 7 pm. 

Boso presencia ta altamente aprecia. 


Aufora 

--—- 




"Señor ta mi wardador, mi'ntin falta di nada 
Den cunucu di yerba berde e taponemisosega. 
E tahibaminaawatrankil, 

Pa mi bolbehañaforsa". 

Salmo:23 

A fayececristianamente 



Evaristo Werleman 

Mihorconocicomo "Dichi" 
*26-Okt-1936 tl-Sept-2019 

Acto di entiero lo wordoanunciadespues. 



'Çutt&ud *&o4tte & 


"Bo tawata e alegria di famia; Bo tawata e ehempel di 
lucha y fe. 

Agradecido na nos bon Dios di por a comparti bo 
presencia cu nos asina hopi." 

Awe nos tin cu anuncia cu a bay sosega den brasa di 
Senjor nos ruman, tanta, cu a y tanta grandi stima: 



Juana C. de Mei 

Nos Nana stima 

20 october 1933 - 1 september 2019 

Na nomber di su rumanan: 

+ Fabian (Jan) de Mei 
+Emy Lacle- de Mei 
+Calin de Mei 
+Petra de Mei 

Helena y Mario Wolff-de Mei 
Modesta (Mona) de Mei 
Mescos cu su yiu(nan): 

Ronny (Mouse) Lacle 
Eta Lacle 
Gino Lacle 
Suzette Vrolijk 

Marlene Wolff y yiu Aiden Loefstop 
Rensley Vrolijk 
Sobrino- y Sobrinanan: 

Aura Lacle 

Vda. Anita Vrolijk-Lacle 

Dida Lacle 

Ghislaine Lacle 

Dennis y Frida de Mei y famia 

Rudolf (Dodo) y Glenda de Mei y famia 

Tur sobresobrino y sobresobrinanan. 

Primo y primanan mas yega: 

Betto y Ita Lacle 
Juan y Patricia Lacle y famia 
Jossy y Bertha Lacle y famia 
Calin y Olga Lacle y famia 
Jan y Isabel Lacle y famia 
Margarita Lacle 
Emiliana Trimon y famia 
Vda. Rita Lacle y famia 
Demas primo- y primanan. 

Su bon bisinjanan y amistadnan: 

Sita Croesy famia 

Chen Chen Dirkszy famia 

Betty Flores 

Tida Dirkszy famia 

Ita Rivero y famia 

Fichi Dirksz 

Dito Lacle y famia 

Flora Croesy famia 

Theresita Frolijky famia 

Vilma Kock 

Dichi Croes y Famia 

Vda. Valerie Boekhoudt-Leest y famia 

Ruthy Vrieswijk 

Sylvia Fingal y famiia 

Fina Baizy famia 

Edwin y Ludwina Hart y famia 

Nelda Maduro y famia 

Carina y Giovanni Kelly- Boekhoudt y famia 

Franklin Boekhoudt 

Eta y JuniTromp 

Suzy Maduro 

Tur su Ihanan, comer y compernan. 

Oportunidad pa condolencia y despedida di nos Nana 
stima lo tuma lugar na Aurora Funeral Home diaranson 
4 di September 2019 di 9'or pa 11 'or di mainta. Despues 
lo Sali pa Santana Catolico na Paradera. 



' Çtut&uU & (fyiwtat&ut 

Den bo man mi ta entregá mi spiritu: 

Bo ta salba mi, SEÑOR, Dios di bérdat! 

Salmo 31:5 

Cu inmenso tristeza na nos curazon, pero conforme cu 
boluntad di Dios y agradecido pa tur locual e la hasi y 
nifica pa nos. 

Nos ta anuncia fayecimento di nos difunto stima: 



Virginia Jacintha Geerman 

Mihor conoci como "Reina" 
23-09-1959-30-8-2019 


Na nomber di: 

Mayornan: 

t Evaristo y tAngelica Geerman - Boekhoudt 
Rumannan: 

Emma y Loreto"Lulu"Paskel y Famia 
t Margriet y Alberto "Eddie" Kelly y Famia 
Philomena y Antonio "Toni" Ruiz y Famia 
Effie y tReynaldoTromp y Famia 
tAngela y Robert Luydens y Famia 

Tanta: 

Vda. Annie Maduro- Geerman y Famia 
Madrina: 

t Veneranda Dabian 
Padrino: 

t Lazaro Geerman 
Sobrino y Sobrina nan: 

Roland Paskel y famia, Giovanni y Ana Paskel y famia, 
Sharine y Alex Henriquez-Kelly y famia, Milaidy y Ricky 
Hoek-Kelly y famia, Cheryl Ruiz y Joshua Laclé y famia, 
Geordino y Nini Ruiz y famia, Shamila Tromp y famia, 
LucienneTromp, RonaldTromp, Randolph Luydens, 
Angelique Luydens y Giangelo Laclé y famia 

Sobre Sobrino y Sobrina nan: 

Ryson, Seaghen, Mionzanine, Gabriel, Isafeli, Rysander, 
Tristan, Candice, Preston, Elise, Celeste, Julian, Shaun, 
Nathan, Aidan y Angelly. 

Primo y Prima nan stima. 

Y de mas Famia: Boekhoudt, Geerman, Paskel, Kelly, 
Ruiz,Tromp, Luydens, Croes, Navas, Feliciana, Yarzaga- 
ray, Erasmus, de Mey, Rasmijn, Maduro, Koolman, 
Mansell, Kock, Wernet, Dirksz, Durocal, Hoek, Henriquez, 
Soto-Tassama, Arendsz, Lindeborg, Laclé, Da Costa. 

Ta invita tur famia y conocirnan a acompaña nos 
defunto stima na su ultimo lugar di sosiego. 

Acto di entierro lo tuma lugar diaranson 4 September 
2019 di 2'or pa 4'or di atardi na Misa Inmaculada 
Concepción na Sta Cruz. Después lo sali pa Santana 
católico na Sta Cruz. 

Nos ta lamenta cu depsues di entierro nos no lo ricibi 
visita di condolencia na cas. 

Nos ta pidi nos disculpa si den nos tristeza nos por a 
lubida un of otro familiar. 

Adicto cu posibel enfermedad mental, 
haciendo fastioso na Hospital 


Aif^ra 

s?* - 

“ÇuHeruxt '%wte & 0ie*n<zt&ut 


El Amor no conoce fronteras. El Amor es quererlo todo, 
darlo todo, sacrificarse en todo... 

El Amor es conquistar una y otra vez todo aquello por lo 
que un dia luchaste ... 

El Amornotienefinal... 


Cu imenso tristeza na nos curazon pero conforme cu 
boluntad di Dios nos kier anuncia fayecimento di nos 
esposa, mama y oma stima: 



Sra. Jeannette H. Marval - Alkema 

Cariñosamente jama"Mini" 

*30-03-1952 -+24-08-2019 

Na Nomber di: 

Su esposo 
Victor A. Marval 
Yiunan 

Rebecca Marval & Sander Winterberg 

Vicco & Hani Marval 

Daniel Marval 

Nietonan 

Carmen 

Maura 

Joey 

Kiran 

Lucio 

Demas famia, bisinjanan y amistadnan: 

Marval, Rasmijn,Verschoor, Winterberg, Frank, Quijada, 
Marquez, Kappel, Nierop, Kwinten. Vermeulen, Van De 
Reijt, Briesen, Hernandez, Danje, Altamar, Ras, Baahr, 
Statie, Donata, Boekhoudt. 

Nos ta pidi disculpa si nos por a lubida un of otro famia 
den nos momento di tristeza. 

Acto di condolencia lo tuma lugar diamars 3 September 
2019 for di 7'or pa 9'or di anochi na Royal Funeral Home. 
Acto di entiero lo tuma lugar diaranson 4 September 
2019 na misa Sagrado Curason di Hesus na Savaneta di 
2'or or pa 4'or di atardi. Despues lo sali pa Santana 
Central na Sabana Basora. 

Embes di flor of krans lo tin un box disponibel pa 
recauda fondo pa Koningin Wilhelmina Kankerfonds. 
Nos ta lamenta cu despues di despedida di nos defunto 
stima, nos no lo por ricibi bishita di condolencia na cas. 




DIAMARS mainta tempran Polis a wordo informa cu lo tin un 
persona causando problema riba parkeerplaats di Hospital. 
Tabata algo prome cu 6:30 a.m cu Polis a wordo manda pa un 
persona posiblemente un adicto, cu ta cana riba parkeerplaats 
pidiendo bishitantenan di Hospital pa placa. 

Patruya di Noord a bay tira un bista, y despues di un rato a bin 
haya un conoci di nan. Tabata trata di e adicto aki conoci como 
PoP. 

A pidi pa Transportwagen p’asina alivia e situacion na Hospital. 
E1 a bay Shaba pa un rato, pasobra mucho no por haci cu e perso- 
na aki debi cu probablemente e ta sufri di enfermedad mental.Y 
te awor Gobierno no tin un maneho pa cu adictonan. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona“ 



\ n 


LiKe nos riba facebooK 

Keda “up to date” ij liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 




















